Više od 376 miliona dinara za razvoj zdravstvenih centara u Vojvodini | Autonomija\nViše od 376 miliona dinara za razvoj zdravstvenih centara u Vojvodini\nOmogućiti da se u Vojvodini niko ne plaši bolesti i nemogućnosti lečenja\nPredsednik Pokrajinske vlade Bojan Pajtić i direktor Uprave za kapitalna ulaganja Vojvodine Nebojša Malenković, uručili su danas ugovore korisnicima, koji su ostvarili pravo na bespovratna sredstava u okviru konkursa namenjenog finansiranju i sufinansiranju projekata u oblasti zdravstvene zaštite.\nUkupna vrednost ugovora iznosi 376,8 miliona dinara, a sredstva su opredeljena za opšte bolnice u Vršcu, Somboru, Vrbasu, Kikindi, Sremskoj Mitrovici i Subotici.\nNabavka medicinske opreme omogućena je i Specijalnoj bolnici za psihijatrijske bolesti „Sveti vračevi“ iz Novog Kneževca i Specijalnoj bolnici za psihijatrijske bolesti u Kovinu, a podrška je usmerena i Kliničkom centru Vojvodine, Institutu za zdravstvenu zaštitu dece i omladine u Novom Sadu, Institutu za kardiovaskularne bolesti i Institutu za onkologiju iz Sremske Kamenice i Zavodu za javno zdravlje Sombor.\nPredsednik Pokrajinske vlade istakao je prilikom uručivanja ugovora da je Pokrajina u prethodnom periodu preko Uprave za kapitalna ulaganja uložila u oblast zdravstva preko 7,5 milijardi dinara.\n„U 35 naseljenih mesta smo do sada rekonstruisali zdravstvene institucije, pribavili najmoderniju opremu i omogućili mnogo viši standard lečenja građana Pokrajine“, rekao je Pajtić.\nOn je dodao i da Pokrajinska vlada želi ravnomerno da podiže kvalitet zdravstvene usluge. „Možemo da kažemo zaista da smo u prethodnom periodu izgradili čitav niz zdravstvenih ustanova kao što je Dečija poliklinika, novo pokrajinsko porodilište, Urgentni centar i u 35 mesta u suštini pomogli da se zdravstvena usluga u Vojvodini na mnogo bolji način tretira“, istakao je predsednik Pokrajinske vlade.\nOn je ocenio da je potrebno da zdravstvena usluga na celoj teritoriji Vojvodine bude ujednačena, na najvišem nivou i da se uspostavi neka vrsta vojvođanskog standarda, koji će omogućiti da se u Vojvodini niko ne plaši bolesti i nemogućnosti lečenja.\nDirektor Uprave za kapitalna ulaganja AP Vojvodine Nebojša Malenković ukazao je da ta institucija već danas priprema nov konkurs za zdravstvene ustanove.


Požar u centru Beograda : Nadlanu.com\nObjavljeno 7. jun 2014. / 10:37:23\nU MUP-u su rekli da je prijavljen dim na četvrtom spratu i da su na lice mesta stigli vatrogasci i policija.\nReporteri MONDA javljaju da su na licu mesta tri vatrogasna kamiona, i jedan sa dizalicom. Vatrogasci su imali kraće poteškoće pri prilazu zgradi, jer nisu kamionima mogli da prođu sa Obilićevog venca do Zmaj Jovine zbog stubića postavljenih na trotoaru.\nNa Obilićevom vencu se oseća jak miris dima.\nPožar se dogodio u tavanskom delu zgrade, u Zmaj Jovinoj ulici, iz kojeg kulja dim. Na teren je izašlo šest vatrogasnih vozila, kao i kola hitne pomoći, a ulica je blokirana.\nU centru Beograda u Zmaj Jovinoj ulici broj šest oko 10.15 časova izbio je požar u stanu u potkrovlju koji vatrogasci pokušavaju da ugase, a stanari su na vremenema evakuisani tako da nema povređenih.\nNačelnik gradskog sektora za vanredne situacije Rade Milošević rekao je Tanjugu da je, prema dojavi, centar požara u tavanskom delu zgrade, iz kojeg kulja dim. Na teren je izašlo šest vatrogasnih vozila, kao i kola hitne pomoći, a ulica je blokirana.\nKako javlja reporter sa lica mesta, kada su došli vatrogasci-spasioci oni su evakuisali stanare koji nisu sami smeli da izađu iz zgrade zbog gustog dima. Vatrom i dimom je zahvaćen krov zgrade u Zmaj Jovinoj šest, ispred koje su se okupili građani, s obzirom da su u blizini i kafići i Knez Mihailova ulica.\nVlasnik stana u kome je izbio požar Dragan Zidarević rekao je Tanjugu da u stanu u momentu izbijanja vatre nije bilo nikoga. Zidarević je rekao da nije bio u stanu kada je izbio požar, već su ga obavestili da se pojavila vatra, a on ne može da pretpostavi šta je uzrok incidenta.


Međunarodno brzoklizačko takmičenje u Beogradu\nVikend na klizaljkama u Hali Pionir\nOvog vikenda, 9. i 10. decembra Beograd će biti domaćin desetinama takmičara u brzom klizanju iz nekoliko evropskih zemalja. U ledenoj dvorani sportske hale Pionir održaće se međunarodno brzoklizačko takmičenje Serbia open - Alpe Adria trophy 2017/18.\nBeograd 07. decembar 2017. 13:45\n- Ovo će da bude jedno od najmasovnijih takmičenja u ovom sportu - kaže Miodrag Popović, trener beogradskog brzoklizačkog kluba Introline, koji je, uz Klizački savez Beograda, organizator ove sportske manifestacije.\n- Naši sportisti na ovim takmičenjima već duži niz godina ostvaruju zapažene rezultate, pa očekujemo da će tako da bude i sada, dodaje Popović.\nPored dvadesetak srpskih reprezentativaca, u subotu i nedelju u ledenoj dvorani Pionir nadmetaće se više od sto brzoklizača iz Mađarsle, Austrije, Češke, Slovačke, Bugarske, Slovenije, BiH i Hrvatske.\nU oba dana takmičenja počinju u devet časova, a ulaz u ledenu dvoranu za gledaoce biće besplatan.\nUčenica iz Zrenjanina pobednica Olimpijade ruskog jezika\nPortanova Fashion Incubator 10. i 11. novembra\nObaranje ruke: Srbi bolji od Mađara\nĐoković broji dane do povratka\nSP: Poraz Srbije u osmini finala od Crne Gore\nSkupština u ponedeljak o istupanju iz Prve lige\nPartizan u večiti derbi ulazi s porazom od Napretka


Beograd, 19. Jun 2012.\nSTEFANOVIĆ: KANCELARIJE NISU POMINJANE U DIJALOGU\nBEOGRAD, 18. juna 2012. (Beta) Šef pregovaračkog tima Vlade Srbije Borislav Stefanović izjavio je danas da u dijalogu koji je beogradski tim vodio sa prištinskim nikada niko nije pomenuo otvaranje kancerije Vlade Kosova u Beogradu i Srbije u Prištini.\n"To (otvaranje kancelarija) nikad nije bila tema dijaloga ni formalno, ni neforamalno. Nikada niko tako nešto nije pomenuo pregovaračkom timu u bilo kom obliku, a i da jeste, nas odgovor bi bio jasan", kazao je Stefanović agenciji Beta.\nStefanović je to rekao upitan o jučerašnjoj izjavi lidera socijalista Ivice Dačića da ne bi mogao da uđe u vladu od koje se traži ili koja bi pristala na otvaranje kancelarije Vlade Kosova u Beogradu, i Srbije u Prištini. Šef pregovaračkog tima je naveo da su priče o kancelarijama insinuacije koje nemaju veze sa pregovorima sa Prištinom.\nPrema rečima Stefanovića, izjava o otvaranju kancelarija nema veze sa pregovaračkim procesom.\n"U pregovaračkom procesu takva incijativa nije postavljena pred naš pregovarački tim, niti se o tome raspravljalo u bilo kojem obliku", kazao je Stefanović.\nLider Socijalističke partije Srbije juče je izjavio "mislite da možemo u vladu koja će posle tri dana reći da mora biti ispunjeno to da se otvori kancelarija Vlade Srbije u Prištini i Kosova u Beogradu".\nDačić je naveo da ukoliko su na to pristale demokrate i naprednjaci, onda sami treba da prave koaliciju, i dodao da politički faktori u svetu moraju da upoznaju sve na političkoj sceni Srbije o tome kakvi se uslovi postavljaju Srbiji na putu ka prijemu u EU.\nMINISTAR: SVE SE SADA ZLOUPOTREBLJAVA U POLITICKE SVRHE\nBEOGRAD, 18. jun (Tanjug) – Evropska unija ispostavila je Srbiji tri nova uslova za otpocinjanje pregovora o pridruživanju, piše beogradski list "Politika", dok ministar za Kosmet Goran Bogdanovic tvrdi da nema novih ni zvanicnih ni nezvanicnih uslovljavanja.\nPozivajuci se na nezvanicne izvore iz Beograda, "Politika" prenosi da je šef slovenacke diplomatije i izaslanik visoke predstavnice EU Miroslav Lajcak nedavno ispostavio srpskim vlastima tri nova naloga. "Pored zahteva za ukidanjem institucija na severu Kosova (pri tome se ne misli na škole, domove zdravlja i bolnice), tražio je otvaranje predstavništava u Beogradu, odnosno u Prištini, ali i susret na vrhu Beograda i Prištine", prenosi list i dodaje da EU od Srbije još traži i ukidanje suda u Kosovskoj Mitrovici i uvodenje posebnog telefonskog broja za Kosmet.\n"Politika" podseca i da je lider socijalista Ivica Dacic u javnost izneo da se od nove Vlade Srbije ocekuje da otvori kancelariju u Prištini. Dacic je u nedelju izjavio da ne može u vladu od koje se zahteva ili koja je pristala na to da se u Beogradu otvori kancelarija kosovske vlade a u Prištini srpske, kao i da politicki faktori u svetu moraju da upoznaju sve aktere na politickoj sceni Srbije o tome kakvi se uslovi postavljaju pred zemlju na putu ka EU.\n"Politika" podeseca i da je Lajcak nedavno u autorskom tekstu za "EU obzerver" naveo da se na putu ka EU "prvenstvo mora dati normalizaciji odnosa sa Prištinom" i da su "mnogi predstavnici nastojali da uspostave ravnotežu izmedu nacionalnog interesa u evropskim integracijama i tog pitanja. To, medutim, više nije nacin koji vodi napred...".\nS druge strane, ministar za Kosovo i Metohiju Goran Bogdanovic izjavio je za "Novosti" da ima "svakodnevne kontakte sa predstavnicima medunarodne zajednice, EU i ostalih institucija i taj uslov nam nikad niko nije ispostavio". "Ni zvanicno ni nezvanicno ne pricamo na tu temu. Bojim se da se sve sada zloupotrebljava u politicke svrhe u procesu formiranja vlade, pa i pitanje Kosova", naveo je on i dodao da ne zna da li je "neko u neformalnim kontaktima dao do znanja da bi pristao na otvaranje kancelarije u Prištini".\nBogdanovic je naveo da "nijedna buduca vlada ne bi smela da prihvati uslov da Beograd otvori svoju kancelariju u Prištini jer bi to znacilo fakticko priznavanje Kosova", dodajuci da nije "cuo da postoji takav zahtev". "Šta se ko sa kim dogovarao i obecavao ne mogu cak ni da nagadam. Naša vlada to nije ucinila. Ponavljam, takav potez bi predstavljao indirektno priznavanje Kosova. To bi bilo protivno ne samo državnoj politici vec i stavu vecine zemalja clanica UN", naglasio je on.\nNa pitanje kakav je to novi "teški paket" briselskih uslova o kome se spekuliše, Bogdanovic je kazao da "nije tajna da postoji pritisak da se ugase naše institucije na severu Kosova i Metohije i da država prestane da finansira taj deo državne teritorije".\n"Ni taj uslov nije nov, vec je u razlicitim interpretacijama postojao cak i pre jednostranog priznavanja kosovske nezavisnosti", navodi Bogdanovic i dodao da zahtev Albanaca da Kosovo dobije pozivni telefonski broj "postoji vec više od godinu dana". "Na kompromise i ustupke u tehnickom dijalogu smo spremni. Ali ne pristajemo da Kosovo dobije telefonski kod koji imaju sve države i ništa se nije promenilo u našem stavu. Verujem da ce tu poziciju u pregovorima imati i buduca vlada", rekao je on.\nPLEVNELIJEV: BUDUCNOST KOSOVA U EU I NATO\nSOFIJA, 18. jun (Tanjug) – Bugarski predsednik Rosen Plevnelijev izjavio je danas u Sofiji da ce izgradnja stabilnog i nezavisnog Kosova doprineti regionalnoj bezbednosti i prosperitetu Balkana.\nPlevnelijev je, posle razgovora sa kosovskim premijerom Hašimom Tacijem, rekao da ce Bugarska da nastavi da podržava napore balkanskih zemalja na putu evrointegracija, dodajuci da je "buducnost Kosova da postane vredan clan EU i NATO", saopštila je pres služba predsednika Bugarske.\nTaci, koji boravi u dvodnevnoj poseti Bugraskoj, kazao je da put evroatlantskih integracija nema alternativu za Kosovo, prenela je bugarska novinska agencija BTA.\nKako je najavljeno, Taci ce se sutra sastati sa bugarskim premijerom Bojkom Borisovim.\nBOGDANOVIĆ: SRBIJA ĆE FINANSIRATI INSTITUCIJE NA KOSOVU\nBEOGRAD, 18. juna 2012. (Beta) Ministar za Kosovo i Metohiju Goran Bogdanović izjavio je da Srbija ne može da prestane da finansira svoje institucije na severu Pokrajine sve dok se ne završe pregovori o političkom statusu severa.\n"Sve dok se ne okončaju ozbiljni pregovori o političkom statusu severa Kosova i Metohije država ne može da prestane da finansijski podržava naše institucije", rekao je Bogdanović u intervjuu Večernjim novostima od utorka. Bogdanović je rekao da je Srbija spremna na dijalog i kompromisna rešenja, ali ne i na ispunjavanje uslova koji se kose sa njenim nacionalnim interesima.\n"Nije tajna da postoji pritisak da se ugase naše institucije na severu Kosova i Metohije i da država prestane da finansira taj deo državne teritorije. Ni taj uslov nije nov, već je u različitim interpretacijama postojao čak i pre jednostranog priznavanja kosovske nezavisnosti", rekao je on.\nMinistar je rekao da ni Evropska unija niti bilo ko drugi iz međunarodne zajednice nije od Srbije tražio otvaranje srpske kancelarije u Prištini.\n"Imam svakodnevne kontakte sa predstavnicima međunarodne zajednice, Evropske unije i ostalih institucija i taj uslov nam nikad niko nije ispostavio. Ni zvanično ni nezvanično ne pričamo na tu temu. Bojim se da se sve sada zloupotrebljava u političke svrhe u procesu formiranja vlade, pa i pitanje Kosova", zaključio je Bogdanović.\nSPORAZUM KOSOVA I ŠVEDSKE U BORBI PROTIV KRIMINALA\nPRIŠTINA, 18. juna 2012. (Beta) Kosovski ministar unutrašnjih poslova Bajram Redžepi i ministarka pravde Švedske Beatris Ask (Beatrice) potpisali su danas u Prištini sporazum o saradnji u borbi protiv kriminala. Švedska ministarka je rekla da je Kosovo nakon proglašenja nezavisnosti u februaru 2008. postiglo napredak istakavši da će njena zemlja nastaviti da podržava Prištinu i lobira za priznanje nezavisnosti. Redžepi je rekao da Kosovo i Švedska imaju dobru saradnju, a kao posebno važno je naveo razmenu podataka dve policije.\n"Od izuzetnog značaja je da imamo razmenu informacija i povremene studijske posete policije kako bi se delovalo preventivno protiv različitih oblika organizovanog kriminala", rekao je Redžepi.\nPrema njegovim rečima, saradnja postaje još značajnija sada kada je Kosovo od Evropske unije dobilo vodič za liberalizaciju viza.\nŠvedska ministarka je danas u Prištini razgovarala i sa ministrom pravde Kosova Hajredinom Kučijem. Kako je saopšteno, ministri su razgovarali o jačanju saradnje i pomoći Švedske kosovskim vlastima. "Ministar Kuči je od svoje koleginice iz Švedske zatražio podršku za reformisanje pravosuđa i obuku sudija i tužilaca", navelo je Ministarstvo pravde Kosova.\nKFOR: BAČENA BOMBA NA PRIVREMENI KAMP KOD BRNJAKA\nPRIŠTINA, 19. juna 2012. (Beta) Na privremeni kamp Kfora na alternativnom putu kod prelaza Brnjak na severu Kosova jutros u četiri sata bačene su dve ručne bombe, saopštio je danas Kfor.\nJedna bomba je eksplodirala, a druga nije, već se skotrljala na put, zbog čega su vojnici blokirali saobraćaj, navodi se u saopštenju.\nJednom vojniku Kfora je eksplozijom oštećen sluh.\nNije prijavljena veća materjalna šteta od eksplozije. Iz bezbednosnih razloga i da bi se omogućila istraga koja je u toku, prelaz Brnjak će ostati zatvoren.\nKfor je osudio upotrebu nasilja i najavio da će se tome "strogo usprotiviti".


The Telegraph: Rusija planirala ubistvo bivšeg premijera Crne Gore i zbacivanje njegove vlade - Klix.ba\nRegija The Telegraph: Rusija planirala ubistvo bivšeg premijera Crne Gore i zbacivanje njegove vlade\nThe Telegraph: Rusija planirala ubistvo bivšeg premijera Crne Gore i zbacivanje njegove vlade\n19.2.2017. u 19:33\nRusija Crna Gora Milo Đukanović Velika Britanija\nRusija je planirala ubistvo bivšeg premijera Crne Gore Mila Ðukanovića i zbacivanje njegove Vladu prošle godine, piše britanski The Telegraph, pozivajući se na izvor iz Vlade Velike Britanije.\nNavodi se da su državni udar na dan parlamentarnih izbora, tokom kojeg je planirano zauzimanje zgrade Skupštine i ubistvo prozapadnog lidera, vodili ruski obavještajci uz podršku i blagoslov Moskve, kako bi sabotirali plan Crne Gore da se učlani u NATO.\nThe Telegraph navodi, a prenosi RTCG, plan je spriječen samo nekoliko sati prije nego što je trebalo da bude sproveden u djelo, a trebalo je da izazove krvoproliće i uvede zemlju u nemire u predvečerje njenog učlanjenja u NATO.\nKako stoji, sve se to događa dok ruski ministar vanjskih poslova Sergej Lavrov optužuje NATO da je "institucija iz Hladnog rata", čije širenje u posljednjih 30 godina vodi ka tenzijama bez presedana u Evropi.\n"Pokušaj državnog udara u Crnoj Gori planiranog za 16. oktobar prošle godine bio je nesumnjiv primjer rastuće agresivne kampanje miješanja u poslove Zapada", rekao je The Telegraphu neimenovani izvor iz britanske Vlade.\nBritanski šef diplomatije Boris Johnson i njegov američki kolega Rex Tillerson, navodi list, prošle nedjelje na njihovom prvom susretu, razgovarali su o dešavanjima u Crnoj Gori.\nThe Telegraph podsjeća da su na potjernici Interpola dvojica ruskih državljana, za koje crnogorske vlasti tvrde da stoje iza planiranih napada. Dalje navodi da su njih dvojica mjesecima nadgledali regrutovanje i opremanje male grupe srpskih nacionalista koji su, prerušeni u policajce, trebali da izvrše napad na zgradu crnogorskog parlamenta i ubiju tadašnjeg premijera Mila Đukanovića.\nKremlj je demantovao bilo kakvu umiješanost, a crnogorski tužilac nije optuživao ruske vlasti već je za sve optužio ruske nacionaliste. Proruska opozicija u Crnoj Gori tvrdi da je cijeli slučaj izlažiran, navodi The Telegraph.\nAli, ističe list, britanske i američke obavještajne agencije su pozvane da pomognu vlastima u Crnoj Gori da rasvijetle cijeli slučaj i prikupljeni dokazi upućuju na to da su umiješani visoki ruski zvaničnici.\n"Šifrovani telefonski razgovori, prepiske preko mailova i iskazi svjedoka saradnika sada su dio istrage u sklopu koje je 21 osoba optužena za pokušaj terorizma i urušavanja državnog poretka Crne Gore", piše The Telegraph.\nMinistar odbrane Crne Gore, Predrag Bošković, kazao je Telegraphu da nema sumnje da je sve organizovano i finansirano od ruskih obavještajnih zvaničnika zajedno sa nacionalistima u Crnoj Gori.\nIzvori britanskog lista su kazali da je sve planirano tako da se mogu okriviti nacionalisti i lažni ruski agenti, ali dokazi su pokazali da je nezamislivo da plan nije imao podršku sa visokog nivoa.\n"Pričate o zavjeri da se poremeti ili svrgne Vlada na neki način. Nezamislivo je da sve to nije neko odobrio", kazao je jedan od izvora Telegrapha.\nDetalji plana su objelodanjeni nakon što je britanski sekretar odbrane Michael Fallon upozorio na "promjene poteza" u miješanju Kremlja u zapadnim zemljama tokom 2016. godine. Fallon je krajem oktobra upozorio da Rusija "očigledno testira NATO i Zapad tražeći načine da proširi svoj utjecaj, destabilizuje države i oslabi Alijansu".\nTelegraph piše da je Moskva prošle godine više puta poručila da Crna Gora treba odustati od članstva u NATO. Moskva želi da država sa 600.000 stanovnika ostane u njenoj sferi utjecaja ili makar neutralna, a i u prošlosti je veoma snažno lobirala za pristup lukama na Jadranu, zaključuje britanski list.\nPrema Sloveniji 34\nPosljedice oluje 30\n1h 35min 3


BalkanMagazin :: U SAD sve veće zalihe nafte – OPEK razmatra efekate smanjenja proizvodnje\nU SAD sve veće zalihe nafte – OPEK razmatra efekate smanjenja proizvodnje\npetak, 24. mart 2017 17:06\nUoči sastanka OPEK-a oko efekata smanjenja proizvodnje nafte na cenu crnog zlata proizvodnja nafte u SAD i zalihe su, prema podacima američke EIA, nastavila da rastu prošle nedelje, petu sedmicu zaredom. Barel se prodavao za oko 51 dolar a analitičari procenjuju da će ponuda sirove nafte dramatično rasti ubuduće zato što će se proizvodnja nafte iz škriljaca iz SAD preseliti u druge zemlje.\nU trenutku kada se Organizacija zemalja izvoznica nafte (OPEK) i njeni partneri pripremaju za sastanak na kom će razmotriti efekte smanjenja proizvodnje, a povećanje zaliha u SAD signalizira da pomenuta mera još ne daje rezultate, kako izveštava Blumberg, cene nafte su se u petak na međunarodnim tržištima stabilizovale nešto ispod cene od 51 dolar po barelu. Agencije izvestavaju da na cene crnog zlata uticaj imaju i saudijske procene o smanjenim isporukama u SAD, odnosno, očekivanja da će koordinirano smanjenje ponude konačno doneti opipljive rezultate – uravnoteženje ponude i tražnje na tržištu.\nTržište je danas bilo fokusirano na procenu Saudijske Arabije da su u martu smanjene isporuke u SAD za oko 300.000 barela dnevno u odnosu na februar.\nNa londonskom je tržištu cena barela danas popodne je bila gotovo nepromenjena u odnosu na prethodno zatvaranje i iznosila je 50,72 dolara. Značajnijih promena u ceni nije bilo ni na američkom tržištu, gde se barelom trgovalo po 47,90 dolara.\nCena naftnih fjučersa za isporuku u maju porasla je dans (petak) za 0,7 odsto u Njujorku, čime je nedeljni gubitak smanjen na 1,5 odsto.\nAmerička "laka" nafta WTI za isporuku u maju prodavana je po ceni od 48,04 dolara po barelu na robnoj berzi u Njujorku, što je skok od 34 centa u odnosu na jučerašnju cenu, dok je severnomorska sirova nafta "brent" za dostavu u maju poskupela za 33 centa, na 50,89 dolara za barel na ICE evropskoj berzi fjuccersa u Londonu, izveštava Tanjug.\nPrema podacima američke Uprave za energetske informacije (EIA) proizvodnja nafte u SAD je, zajedno sa zalihama, nastavila da raste prošle nedelje, petu sedmicu zaredom, na 9,13 miliona barela dnevno.\nZvaničnici OPEK-a se ovog vikenda sastaju u Kuvajtu, kako bi razgovarali o napretku u “rezanju” proizvodnje nafte, kako bi se smanjla prekomerna globalna ponuda.\nCena američke "lake" nafte je ovog meseca pala ispod 50 dolara za barel, prvi put u ovoj godini, pošto su rekordne zalihe i skok proizvodnje u SAD povečali pritisak na OPEK-ovo “rezanje” proizvodnje. Jer, od sredine prošle godine proizvodnja nafte iz škriljaca u SAD je porasla više od osam odsto, na nešto više od 9,1 miliona barela dnevno.\nRuski privatni proizvođači, takođe, podupiru smanjenje proizvodnje koje predvodi OPEK, jer im je poskupljenje sirove nafte, ipak, nadoknadio deo izgubljenih prihoda.\nAnalitičari smatraju da je današnja stabilizacija cena znak da je silazni trend, u sklopu kojeg su cene od sredine januara “potonule” oko 12 odsto, dotakao dno.\n"Čini se da se nazire dno krivulje. U cene su uračunati brojni negativni faktori", konstatuje Olivier Jakob iz PetroMatrixa dok Dennis Gartman, urednik Gartman Lettera smatra da će cene u dugoročnoj perspektivi nastaviti silaznom putanjom.\n"Pad je vrlo stvaran. Proizvodnja nafte iz škriljaca metodom frakinga je u SAD tek započeta i brzo će biti prebačena i u druge zemlje, tako da će ponuda sirove nafte dramatično rasti u u godinama koje dolaze", rekao je Gartman u petak na Rojtersovom Forumu o globalnim tržištima.\nOdvojeno je OPEC na svojoj internetskoj stranici objavio da je cijena barela referentne košarice njegove nafte u četvrtak iznosila 48,35 dolara, što znači da je ostala gotovo nepromijenjena u odnosu na prethodni dan trgovanja.


EU ŠALJE DODATNE ZAŠTITNE MASKE ZAPADNOM BALKANU | Hayat.ba\nEvropska unija danas je poslala dodatnih 65.000 FFP2 zaštitnih maski Srbiji, Crnoj Gori, Sjevernoj Makedoniji i Hrvatskoj, saopštila je Evropska komisija.\nU Briselu navode da zaštitne maske dolaze iz zajedničkih EU rezervi medicinske opreme, koje su formirane kako bi pomogle zemljama da se izbore s epidemijom virusa korna.\nIako u pojednim područjima primjećujemo smanjen nivo infekcije, moramo da nastavimo rad na sprečavanju daljeg širenja virusa korona, a zaštitne maske su ključne u ovoj borbi – kaže komesar za krizni menadžment Janez Lenarčić.\nU Komisiji navode da isporuka 65.000 zaštitnih maski regionu zapadnog Balkana i Hrvatskoj dolazi nakon što je iz EU rezervi već podijeljeno 370.000 zaštitnih maski zemljama u okviru EU Mehanizma civilne zaštite.\nRumunija i Njemačka, kao zemlje u kojima se skladište EU rezerve zaštitne opreme, odgovorne su za nabavku, dok sve troškove kupovine, održavanja i isporuke pokriva Evropska komisija.


Poglavar Srpske pravoslavne crkve patrijarh Irinej obišao je danas, povodom njenog okončanja, izložbu Četiri veka Doma Romanovih - buđenje sećanja, u kripti Spomen-hrama Svetog Save, gde ga je dočekao ruski ambasador Aleksandar Čepurin.\nNa 49. Gitarijadi u Zaječaru večeras će na Rock Stage-u nastupiti bendovi Van Gogh, Dok 7, Dubioza kolektiv, Hard Time i Karizma, dok je World Music Stage rezervisan za Đuru i mornare i Vrane kamene.\nU specifičnoj atmosferi arheološkog lokaliteta Feliks Romulijana večeras je grad Zaječar otvorio vrata rok muzičarima, pošto je na tom mestu otvorena 49. Gitarijada.\nZaječarska Gitarijada, 49. po redu, počeće sutra dodelom ključa grada Zaječara Rokonačelniku ovogodišnje manifestacije Nenadu Milosavljeviću, poznatijem kao Neša Galija i uručivanjem nagrade "Kostadin Kostadinović - Čauš" muzičaru i novinaru Vladimiru Jankoviću - Džetu.\nOrganizatori Akustično-kompozitorskog takmičenja - TaktFest raspisali su konkurs za učestvovanje na tom festivalu koji ima za cilj promovisanje autorske, akustične muzike mladih izvođača i muzičkih grupa.\nKulturni centar Grad raspisao je konkurs za izlagačku sezonu u Velikoj galeriji za 2016. godinu na koji se mogu prijaviti umetnici, dizajneri, kustosi, umetničke grupe i udruženja.\nFilm Darka Bajića "Bićemo prvaci sveta" dobitnik je nagrade Zlatna vrata Pule, dok je Veliku zlatnu Arenu 62. Pulskog filmskog festivala dobio film "Zvidan", reditelja Dalibora Matanića.\nIslandsko ostvarenje â€žOvnovi" proglašeno je za najbolji film na 22. Festivalu evropskog filma Palić, dok je Palićki toranj za najbolju režiju dodeljen Magnusu von Hornu za režiju filma â€žŽivot posle".


Vesti online / Vesti / Srbija / Italija ratifikovala SSP Srbija-EU\nItalija ratifikovala SSP Srbija-EU\nItalija je ratifikovala Sporazum o stabilizaciji i pridruživanju EU-Srbija, kao četvrta zemlja koja je usvojila taj dokument, javila je italijanska agencija Ansa.\nSporazum o stabilizaciji i pridruživanju usvojen je u Senatu juče, a prethodno je prihvaćen i u Donjem domu parlamenta, prenose beogradski mediji.\n"Ovim glasanjem Italija želi da doprinese da Srbija uvidi da treba da gleda u budućnost, to jest punu integraciju svih balkanskih zemalja u EU, a ne u prošlost sukobljavanja koja nije u skladu sa evropskom perspektivom", rekao je italijanski ministar spoljnih poslova Franko Fratini posle usvajanja dokumenta.\n"Unapređenje procesa evropske integracije Srbije, jedan je od prioriteta spoljne politike Italije prema zemljama Zapadnog Balkana zbog vodeće uloge koju ta zemlja ima u pogledu stabilnosti regiona", dodao je Fratini.\nMinistarstvo spoljnih poslova Italije navelo je u saopštenju da je brzina kojom je ratifikovan Sporazum "posebno značajna i ukazuje na lično zalaganje ministra Fratinija i svih političkih snaga u cilju napretka približavanja Srbije EU, i šire gledano celog Zapadnog Balkana".\nKada stupi na snagu, dodaje se, Sporazum će postati konkretno sredstvo za proces napretka demokratskih institucija i pravne države u Srbiji i predstavljaće primer koji će moći da slede i druge zemlje Zapadnog Balkana.\nSRBIJA Još jedan autogol u kosovskoj utakmici\nSRBIJA EU će suspendovati SSP ako Priština ne poštuje sporazum\nSRBIJA EU potpisuje sporazum sa Kosovom


11-08-2020 07:54 Svet Planeta Video\nBeloruska policija uhapsila je juče najmanje 19 ljudi tokom protesta demonstranata, koji se drugi dan zaredom okupili u Minsku, javlja Rojters pozivajući se na neimenovanog svedoka.\nIzašli iz autobusa i počeli da tuku sve redom (Foto: printskrin)\nNa društvenim mrežama pojavio se video snimak kako pripadnici bezbenosnih službi iskaču iz autobusa i počinju pendrecima da udaraju grupu demonstranata.\nZanimljivo je da su policajci tukli okupljene, iako nisu pružali otpor, pa čak i kad su bili na zemlji.\nSnimak je objavljen na društvenim mrežama i izazvao je lavinu komentara kojima se osuđuje brutalno postupanje policije.\nBeloruska policija upotrebila je u nedelju vodene topove, šok bombe i suzavac protiv demonstranata koji su se okupili nedugo pošto su saopštene izlazne ankete izbora, prema kojima je predsednik Aleksandar Lukašenko osvojio 80 odsto glasova.\nLukašenko je rekao da su protesti organizovani u Minsku i drugim gradovima Belorusije orkestrirani telefonom iz Poljske, Velike Britanije i Češke.


Povratak mladih na selo: Kako do kuće uz pomoć države – GM Press\nRedakcija 5 avgusta, 2021\t0 Komentara\n-Što se tiče lokalne samouprave opštine Gornji Milanovac, već nam se javlja izvestan broj zainteresovanih kako bi sa raspitali o uslovima Javnog poziva. Prvi korak koji treba preduzeti, jeste da zainteresovani kupac pronađe kuću na seoskom područnju i prodavca od koga će je otkupiti. Kuća treba da je uknjižena, da je u katastru i ida je zgrađena po propisanim standardima. Kada potencijalni kupci nađu kuću na seoskom području, potrebno je da se jave jedinici lokalne samouprave, nakon čega komisija izlazi na teren i zajedno sa Poreskom upravom određuje njenu tžišnu vrednost. Maksimalnan iznos subvencije za kupovinu kuće sa okućnicom je 1. 200 000 dinara, a viši iznosi se ne prihvataju. Ono što je karakteristično kada nam se jave mlađi parove koji ispunjavaju uslove i koji imaju mogućnost da rade onlajn, jeste da traže kuće u blizinu autoputa. Iskoristila bih priliku i da apelujem na meštane, da, ukoliko znaju za kuću koja se prodaje u selu da nam se jave kako bismo povezali prodavce i kupce – rekla je Milka Nedeljković, šef Kancelarije za poljoprivredu opštine Gornji Milanovac.\nMilka Nedeljković, šef Kancelarije za poljoprivredu opštine Gornji Milanovac Foto/GM PRESS\nBespovratna sredstva ne odnose se na opremanje seoske kuće i okućnice, porez na prenos apsolutnih prava prilikom kupoprodaje, porez na imovinu, kao ni za gradjevinske radove za adaptaciju.\nJedan od uslova konkursa je da potencijalni kupci kuće na selu nisu vlasnici ili suvlasnici nepokretnosti na teritoriji Srbije, izuzev poljoprivrednog zemljišta i da nisu nepokretnost prodali ili poklonili u prethodnih pet godina od dana objavljivanja javnog konkursa.\nRok za podnošenje prijave je od dana objavljivanja javnog konkursa do utroška budžetskih sredstava predviđenih za ovu namenu, najkasnije do 1. novembra a dokumentacija se predaje Ministarstvu za brigu o selu. Eektronski obrazac koji se predaje mora biti potpisan i od jedinice lokalne samouprave, odnosno predsednika. Bespovratna sredstva će se dodeljivati po redosledu podnetih prijava, kažu u Kancelariji za poljoprivredu Opštine Gornji Milanovac.\nTags: konkurs za kupovinu kuća na seoskom području, povratak mladih na selo, Život na selu\nPreventivni specijalistički pregledi u Opštoj bolnici\nPripreme za "Srbiju u ritmu Evrope" se privode kraju


Radikali će zakomplikovati političku situaciju\nUlazak Srpske radikalne stranke kroz takozvanu Srpsku listu u Crnu Goru zakomplikovaće političku situaciju i u Crnoj Gori i u Srbiji, jer će ta politička grupacija stalno držati otvorenim pitanje crnogorske državnosti, za Radio Slobodna Evropa ocjenjuje analitičar, direktor Foruma za etničke odnose, Dušan Janjić.\nJANJIĆ: Srpska radikalna stranka je ušla preko Srpske narodne stranke, što samo po sebi govori da srpski blok u Crnoj Gori nije uspeo da okupi sve stranke koje predstavljaju ili pretenduju da predstavljaju interese Srba iz Srbije u Crnoj Gori, mislim na Narodnu stranku i DSS, koji su ostali uz SNP. Drugo, da će očegledno platforma koju sad podržava Srpska radikalna stranka, a to je platforma Mandića i SNS-a, ustvari biti borba za status konstitutivnog naroda, odnosno stalno držanje otvorenog pitanja državnosti Crne Gore, da će se preko konstitutivnosti srpskoga naroda zapravo zagovarati teza da je Crna Gora srpska država ili i srpska država. Treće, sigurno je da time se otežava problem u samoj Crnoj Gori jer sada nije jednostavno zadovoljiti dva protivurečna programa koji će se pojaviti, jedan Narodne stranke i drugi SNS-a.\nMnogo se komplikuje politička scena. Sada je sve na DPS-u, a pre svega na SNP-u koliko će SNP biti sposoban da sa Narodnom strankom formuliše jedan program koji ponovo neotvara pitanje državnosti Crne Gore, ali podržava zahteve za poštovanje srpskog nacionalnog identiteta. I na samo kraju, jasno je da ta koalicija ne može ući u Parlament Crne Gore, da će jako teško ući u Parlament Crne Gore, ali ugovor koji je skopljen podrazumeva i zajednički nastup na izborima u Srbiji. Treba dugoročno očekivati delovanje SNS-a i Mandića preko parlamenta Srbije, što naravno znači da će i Srbija imati deo problema, da će govornica parlamenta Srbije biti na jedan duži rok, s obzirom da radikali imaju veliku podršku, korišćena za stalno osporavanje državnosti Crne Gore. Dok god se drže otvorena pitanja kao što je državnost Crne Gore ili ne rešavanje problema statusa Srba na Kosovu ili Republika Srpska to u suštini ide u korist samo onima koji nisu spremni da rešavaju probleme Srbije, naravno i Crne Gore, to je predprostor za jednu radikalnu, ekstremnu, nacionalističku retoriku koja će se više baviti stvarima oko Srbije, nego Srbijom samom. Sve u svemu ja za sada ne vidim da će ovaj potez imati posledice samo na Crnu Goru. Imaće i na Srbiju, a možda i na region.\nRSE: Radikali u Crnoj Gori nijesu uspjeli već više od deset godina da uđu u Parlament, dok su Srbija i Crna Gora bile jedna država. Da li se ta situacija ipak može promijeniti, odnosno da li se može dogoditi da radikali politički profitiraju u Crnoj Gori na činjenici da je jedan dio građana razočaran nastankom državne zajednice?\nJANJIĆ. Očigledno je da će SNS i Radikali pokušati da profitiraju iz dve činjenice. Prvo, da je oko 40 i nešto posto građana glasalo za državnu zajednicu, od čega se smatra da je jedan deo glasao zato što se oseća Srbima ili želi češće veze sa Srbijom, a drugo je upravo na toj njihovoj kritici odbacivanju i Bulatovića kao neefikasnog i Đukanovića kao problematičnost, to je njihova retorika. Probaće na tom socijalnom radikalizmu da urade, ali malo je pokazatelja da mogu da pređu cenzus, pogotovo što će ovu radikalnu kritiku imati Medojević, kritiku jednog i drugog vođstva, a opet što će nacionalnu priču imati Narodna stranka. Treći, što je glavni finansijer tog bloka za zajedničku državu i Srpske narodne stranke ne stoji iza SNS-a. Sve u svemu mislim da je to jedna kaolicija koja neće imati neposredni efekat, ali će imati dugoročnije efekte i u Crnoj Gori, a pogotovo u Srbiji.\nRSE: Prilikom potpisivanja koalicionog sporazuma stranaka koje čine Srpsku listu, zamjenik predsjednika Srpske radikalne stranke Tomislav Nikolić je rekao da Srbija mora da ima dvostruki odnos prema građanima Crne Gore. Jedan odnos prema Srbima iz Crne Gore, a drugi prema Crnogorcima. Kako to komentarišete?\nJANJIĆ: To je upravo ovo što sam rekao, da je to više namenjeno Srbiji nego što je namenjeno Crnoj Gori, da će Toma Nikolić preko ove liste osporavati nacionalnu i državnu politiku vlasti u Srbiji.


Francuska proterala porodicu iz BiH koja je pretukla i ošišala do glave kćerku zato što je htela da se uda za Srbina | Hronika\nPočetna strana > Hronika > Francuska proterala porodicu iz BiH koja je pretukla i ošišala do glave kćerku zato što je htela da se uda za Srbina\nAmbasador Bosne i Hercegovine u Francuskoj Kemal Muftić izjavio je Radiju Slobodna Evropa povodom deportacije šestočlane porodice Zahirović u Sarajevo da je celi slučaj naneo veliku štetu bosanskohercegovaćkoj zajednici u Francuskoj.\n"Suđenje je bilo sinoć. Imamo redovne kontakte s policijom Francuske i pitali su nas kakav je njihov status. Mi smo objasnili da je procedura da oni koji imaju dokumente Bosne i Hercegovine se mogu vratiti u Bosnu i Hercegovinu. To je bilo za očekivati da će biti deportovani", rekao je Muftić.\nMuftić kaže kako nije imao nikakav kontakt s porodicom Zahirović, koja je deportovana u Bosnu i Hercegovinu, kao i da je francuska javnost bila zainteresovana za celi slučaj od početka.\n"To je sve podsećalo na francusku istoriju kada su posle Drugog svetskog rata sve Francuskinje, koje su imale kontakt s Nemcima, ošišane. Celu slučaj je nanio štetu bosanskohercegovačkoj zajednici u Francuskoj", rekao je Muftić.\nPrema njegovim rečima, ambasada BiH u Francuskoj nije imala kontakt ni sa sedamnaestogodišnjom devojkom, koja je bila žrtva nasilja u porodici i potvrdio da će devojka do punoletstva biti pod socijalnom zaštitom.\nFrancuska je proterala porodicu iz Bosne i Hercegovine, nakon što je kćerku pretukla i ošišala do glave joj jer je htela da se uda za Srbina, saopštilo je francusko Ministarstvo unutrašnjih poslova, preneo je Rojters.\nIz Granične policije BiH potvrđeno je radiju da je šest državljana BiH danas deportovano u Sarajevo.\n"Na Međunarodni aerodrom Sarajevo sleteli su posebno organizovanim letom oko 12:50, u pratnji francuske policije", potvrdila ja Radiju Slobodna Evropa portparolka Granične policije BiH Franka Vican.\nNakon obavljene granične kontrole osobama je dopušten ulazak u Bosnu i Hercegovinu, potvrdila je Vican. Iz Francuske ambasade u Sarajevu rekli su Radiju Slobodna Evropa da je readmisija urađena u saradnji s Graničnom policijom BiH i Ministarstvom bezbednosti BiH.


DRAMA KARAĐORĐEVIĆA NE JENJAVA Nadležni ne mogu da reaguju povodom Jelisavetine unuke u sekti, pripadnice kulta primorane da gledaju scene UBIJANJA ŽENA – Fejsbuk Srbija\nHome » Bizarno » DRAMA KARAĐORĐEVIĆA NE JENJAVA Nadležni ne mogu da reaguju povodom Jelisavetine unuke u sekti, pripadnice kulta primorane da gledaju scene UBIJANJA ŽENA\nPorodična drama princeze Jelisavete Karađorđević ne jenjava otkada je njena unuka Indija Oksenberg deo sekte “Nxivm”. Najnoviji strahovi te ugledne porodice vezani su za to da njihova naslednica ne postane terorista jer su, kako pišu stranu mediji, saznali da je to jedna od obuka u okviru ovog kulta.\nDodatni problem je što se Indija udaljila od svih članova porodice nakon što su za medije otvoreno pričali da pripada sekti, dok ona organizaciju kojoj je odana naziva seminarom za učenje o životu. Ona ne samo da je prestala da se javlja na telefon majci Katarini Oksenberg već je svaki kontakt presekla sa sestrama Majom i Selest, tetkom Kristinom i prijateljima.\nFoto: Mitar Mitrović / RAS SrbijaUnuka Jelisavete Karađorđević\n– Ono što sam nedavno saznala jeste da su žene primorane da gledaju komadanje drugih žena, odrubljivanje glave… To me plaši i, po mom mišljenju, to je neka vrsta terorističke obuke. To radite da biste nekoga učinili manje osetljivim, te da bi on prihvatio određeni nivo nasilja – podelila je svoju bojazan Katarina Oksenberg, neutešna majka koja je priznala da je ćerka ljuta na nju zbog toga što je o “Nxvimu” pričala kao o sekti.\nKako saznajemo, dodatni problem ove porodice predstavlja zakon po kojem nadležni ne mogu da reaguju bez dokaza da se zaista radi o sekti koja obučava teroriste. S druge strane, svi oni koji pohađaju taj “kurs” potpisuju ugovore po kojima dobrovoljno prihvataju takav način rada.\n– Za mene ispiranje mozga ne može da bude u saglasnosti. Iznuđivanje nije saglasnost, ucena nije saglasnost – navodi Katarina, koja je sve više u strahu da njena naslednica trpi torturu u “Nxvimu” zbog toga što se zbog njenog članstva digla medijska pompa.\nZa zdravlje i život ćerke uplašen je i otac Vilijam Vaiz Šafer, koji i dalje smatra da će Indija razumno doneti odluku i napustiti tu grupu.\nSudeći po brojnim izjavama ljudi koji su bili deo te organizacije i statističkim podacima samoubistava ljudi koji su joj pripadali, a o čemu pišu američki mediji, porodica Indije Oksenberg ima razloga strah. Kako se pominje, kroz tu sektu koju predvodi Kit Rejnijer od 1990. godine prošlo je više od 16.000 ljudi obučenih za različite aktivnosti:\n– Članice potpisuju životnu saglasnost uz koju prilažu svoje nage fotografije ili snimljena priznanja koja, u slučaju da prekrše vernost grupi, mogu naštetiti njima, ali i njihovim porodicama. Žene su žigosane u predelu genitalija inicijalima vođe sekte, koji sa svima njima ima seks. Čak i njihovo vrištanje zbog bola koji im ovaj čin izaziva ne sprečava čelne ljude sekte da prestanu sa žigosanjem. Članovi su primorani da unose svega 500-800 kalorija dnevno. Moraju se javljati svako jutro i svako veče, a ako bi ušle u organizaciju, buduće članice morale su, kako pišu svetski mediji, da se odreknu svega što lider smatra da su ženske slabosti, poput osećajnosti i neprihvatanja da su “samo žrtve”. Oni njima grade karakter da više ne osećaju sažaljenje, što je jedna od karakteristika terorista. Iako su mnogi bivši članovi izvršili samoubistvo, niko ne može da dokaže da je uzrok bila sekta.\nFoto: SEBASTIEN NOGIER / EPA;Kristin Kruk je bila deo kulta\nSlavne ličnosti bile deo sekte\nMeđu hiljadama klijenata seminare i obuke organizacije su prošle i neke slavne ličnosti, poput Linde Evans, Ričarda Brendona i glumice Kristin Kruk, kao i ćerka bivšeg meksičkog predsednika Visentea Foksa. Organizacija je aktivna od Aljaske do Meksika, i trenutno pokušava da se proširi na Irsku. Sedište je u Njujorku, gde se i Indija Oksenberg preselila kako bi im bila bliža.


Novi zakonski ustupci za "Beograd na vodi"\nNakon što je krajem septembra pompezno, uz visoke zvanice, žive TV prenose, ali i proteste Beograđana položen kamen temeljac za izgradnju prve dve stambene kule, a potom, početkom oktobra krenula i prodaja stanova, ispostavilo se da su arapskom investitoru potrebne i posebne građevinske dozvole kako bi nastavio sa gradnjom projekta "Beograd na vodi". To mu je i omogućeno proteklog vikenda, kada su u Skupštini Srbije izglasane izmene posebnog zakona o "Beogradu na vodi", Leks specijalisa, usvojenog ranije ove godine.\nBaš kao i Leks specijalis, i poslednje izmene ovog zakona u delu javnosti su probudile sumnju i pokrenule kritike da se zakonodavstvo Srbije prilagođava jednom privatnom investitoru.\nMinistarka građevine, Zorana Mihajlović, u razgovoru za RSE to odlučno odbacuje.\n"Uvek ima kritičara i to se odnosi i na 'Beograd na vodi'. 'Beograd na vodi' je veliki projekat i prirodno je da tako veliki projekat, ogroman projekat koji treba da zaposli hiljade ljudi, ima svoj poseban zakon", navodi ministarka građevine.\n"Razlog zašto je došlo do izmene zakona o 'Beogradu na vodi' nije zbog toga što će neko sada dobiti neku posebnu građevinsku dozvolu i izvoditi građevinske radove. Da se razumemo, u Srbiji, da bi ste bilo šta radili i gradili od donošenja Zakona o planiranju i izgradnji možete to da uradite jedino i samo uz građevinsku dozvolu. Ono što se daje kroz ovaj zakon, jeste posebna građevinska dozvola za pripremne radove, odnosno kule visine 162 metra", kaže za RSE ministarka Mihajlović.\nIpak, u organizaciji Transparentnost Srbija ukazuju da "ovde imamo jedan problem da se kroz formu zakona uređuju stvari koje se tiču samo jedne pravne situacije".\n"To je ono što je pogrešno i što nikada ne bi trebalo da se dešava", ističe za RSE Nemanja Nenadić, programski direktor Transparentnost Srbija.\nTa organizacija je od prvih najava izgradnje "Beograda na vodi" postavljala brojna pitanja i od nadležnih tražila informacije, pre svega, da li će u vezi tog projekta biti primenjen postojeći, domaći Zakon o javno-privatnim partnerstvima, što se, kako podseća Nenadić, nije dogodilo.\n"Već je, na osnovu jednog međudržavnog ugovora između Srbije i Ujedinjenih Arapskih Emirata zaključen ugovor sa investitorom iz te zemlje, bez prethodnog nadmetanja, i to je ono što je, svakako, najproblematičnije u vezi sa tim projektom. Zaista, ne vidim neki razuman razlog zbog kojeg nije predloženo da se izmeni Zakon o planiranju i izgradnji i da onda takve dozvole i primene takvih međunarodnih standarda postanu opšte pravilo koje bi važilo za sve druge lokacije i za sve druge građevinske poduhvate koji se dešavaju u Srbiji", naglašava Nemanja Nenadić, te dodaje:\n"Dakle, meni je to obrazloženje nedostajalo u predlogu zakona, nešto što bi nas uverilo zašto je sada taj projekat toliko specifičan da ta pravila moraju važiti samo za njega, a ne i za sve druge projekte."\nRedosled je, dakle, bio sledeći - posle međudržavnog ugovora, potpisan je i ugovor, pa je donet Leks specijalis, koji je izmenjen i odobrene su posebne građevinske dozvole, primećuju u "Inicijativi ne da(vi)mo Beograd" koja se protivi ovom projektu, ukazujući na čitav niz nepravilnosti koje ga, kako tvrde, prate.\nPredstavnik Inicijative, Radomir Lazović, nakon poslednjih izmena zakona o "Beogradu na vodi" pita - šta je sledeće?\n"Očigledno je da zakoni Srbije nemaju nikakve veze sa tim područjem sada i samo je granice - šta će sve biti udovoljeno investitoru? Znači, država je spremna na sve ustupke i učiniće sve kako bi zaštitila investiciju privatnog investitora", konstatuje Lazović.\nNemanja Nenadić iz Transparentnost Srbija ukazuje i da bi donošenje posebnog zakona o "Beogradu na vodi", moglo da stvori probleme u budućnosti.\n"Kada je donet Zakon o 'Beogradu na vodi', tu su propisana posebna pravila, pre svega o eksproprijaciji, ali i o drugim pitanjima - poput izdavanja dozvola i mogućnosti da se direktno ugovaraju javni radovi, i to će onda neke buduće sazive Skupštine i neke buduće vlade stavljati pred dilemu - šta da rade kada se neki drugi investitor pojavi na nekoj drugoj lokaciji u Beogradu ili nekon drugom gradu? Dakle, šta će onda učiniti?", pita se Nenadić.\nOsim ugovora i zakona koji prate "Beograd na vodi", struka, arhitekte i urbanisti, od samog početka kritikuju način na koji se ovaj projekat realizuje.\nPoznati arhitekta Dragoljub Bakić, svojevremeno je to duhovito opisao kao "Niotkuda naopačke", aludirajući na primedbu Akademije arhitekture Srbije koja je ocenila da je umesto urbanističkog plana, maketa bila glavna matrica dalje razrade prostornog plana za najvredniji deo Beograda.


SELIDBA IZ "PIONIRA" Zvezda igra za finale, ali ne može protiv Budućnosti na svom parketu\nOsim što će preko majstorice morati da traže put do finala ABA lige, košarkaši Crvene zvezde odlučujući, treći meč polufinalne serije protiv Budućnosti neće moći da igraju na "svom" parketu u hali "Aleksandar Nikolić".\nNaime, nekadašnji "Pionir" biće zauzet od početka aprila zbog četvrtfinala Dejvis kupa i duela tenisera Srbije i Španije koji se igra od 7. do 9. aprila. Ipak, hala će i u danima pre toga biti nedostupna za crveno-bele košarkaše zbog postavljanja specifične podloge.\nKako je majstorica zakazana za 4. april, jasno je da će Zvezda morati negde drugde da bude domaćin, a ne u svojoj kući.\nMoraće da pronađe alternativno rešenje, među kojima se dva nameću - ili da Podgoričane ugoste u hali u Železniku, ili u Kombank areni.\nMISLI NA UNIKS I MAJSTORICU Radonjić: Velika razlika u trčanju, mnogo smo istrošeni\nJUNAK BUDUĆNOSTI Savović: Sekli smo Zvezdinu igru, to je recept i u Beogradu\nNa terenu FMP-a su igrali u prošlosti domaće i regionalne utakmice iz istih razloga usled zauzetosti hale "Aleksandar Nikolić", dok su Efes u Evroligi dočekali u vršačkom "Milenijumu" prošle sezone.\nPre majstorice i konačne borbe protiv Budućnosti za finale Zvezda će ugostiti Uniks u pretposlednjem kolu elitnog takmičenja, a do tada će na Malom Kalemegdanu morati da razmišljaju o privremenom domu, za sigurno najvažniju utakmicu sezone do sada - samo će šampion ABA lige igrati u Evroligi naredne sezone.


Žene u Španiji od danas rade besplatno\nBeta\t 21. oktobra 2016. 12:55\nZaposlene žene u Španiji, s obzirom da zarađuju za 19,3 odsto manje od muškaraca, od danas do kraja godine radiće besplatno.\nGledano prema jazu izmedju zarada žena i muškaraca, u Srbiji će žene početi da rade besplatno 23. novembra, pokazalo je istraživanje londonskog Ekspert marketa.\nUzimajući u obzir prosečne zarade žena kao procenat zarade muškaraca, Ekspert market je izračunao kada žene širom Evrope počinju da rade praktično besplatno.\nI žene u Švajcarskoj 21. oktobra počinju da rade besplatno. Ipak je jaz izmedju plata žena i muškaraca u toj zemlji i Španiji manji nego u Velikoj Britaniji, Nemačkoj i Austriji.\nNajmanji jaz izmedju zarada žena i muškaraca medju 40 evropskih zemalja je u Sloveniji a Srbija je na 10. mestu sa razlikom između “muške” i “ženske” plate od 11 odsto.\nNajslabije je plasirana Bosna i Hercegovina, gde muškarci imaju za 46 odsto veće plate od žena, što znači da žene u toj zemlji još od 15. jula rade “za džabe”.\nU Sloveniji žena u proseku primi 96,8 odsto plate muškarca, tako da će besplatno početi da radi tek 18. decembra, a medju prvih deset sa malim jazom u zaradama su i Malta, Poljska, Norveška i Italija.\nOd zemalja iz okruženja, manja razlika u platama žena i muškaraca nego u Srbiji beleži se u Hrvatskoj, gde su plate žena manje za 7,4 odsto, dok u Makedoniji jaz dostiže 18 odsto a u Albaniji 17,4 odsto.\nU proseku u Evropi žene zaradjuju za 17 odsto manje od muškaraca i to znači da Evropljanke besplatno rade od 31. oktobra do kraja godine.\n(Opširnije na EurActiv.rs)\nSevernokorejski ministar nazvao psećim lavežom Trampovu pretnju\nDrama u Meksiku nakon zemljotresa: Spasioci pokušavaju da dođu do devojčice pod…\nPriveden šesti osumnjičeni u vezi s napadom u metrou u…\nSevernokorejski ministar nazvao psećim lavežom Trampovu…\nDrama u Meksiku nakon zemljotresa: Spasioci pokušavaju da…


Unija poslodavaca traži dugoročnije mere oporavka privrede (AUDIO) – SveVesti.net\nUnija poslodavaca traži dugoročnije mere oporavka privrede (AUDIO)\nUnija poslodavaca traži dugoročnije mere oporavka privrede (AUDIO) – JMU Radio-televizija Vojvodine\nUnija poslodavaca Srbije zatražila je od Vlade Srbije dodatne olakšice za privredu i konkretne mere za rasterećenje najugroženijih sektora zbog pandemijske krize. Privrednici predlažu i da Krizni štab bude reorganizovan. Navode da donete mere nisu jasne i precizne, te da poslodavci nisu sigurni na koga se zapravo odnose.\n“Smanjenje poreza na dodatu vrednost za hranu i piće za 10 odsto u delatnostima hotelijerstva i ugostiteljstva kao i oslobađanje poreza na dobit u najugroženijim sektorima kojima je u proteklom periodu bio zabranjen rad, neke se od predloga mera koje traže poslodavci od Vlade” kaže direktorka sektora za pravne poslove i socijalni dijalog Unije poslodavaca Srbije Svetlana Budimčević.\nOna kaže da je neophodno blagovremeno definisanje jasnog seta zaštitnih mera jer je to privrednicima važno za organizaciju posla.\n“Podaci pokazuju da trenutno imamo u Srbiji oko 1200 raznih parafiskalnih i fiskalnih nameta. S druge strane, trebalo bi razmisliti o ukidanju plaćanja nekih taksi lokalnih samopuprava kao što su reklame I isticanje natpisa, za zauzimanje javnih površina i slične”.\n“Mere kriznog štaba delovale su nejasno i dvosmisleno, donošene su i objavljivane neblagovremeno i netransparentno čime su izazvale velike probleme u organizaciji poslovanja firmi” kaže predsednik IO UPS Andrea Brkić. U rešavanje ekonomskih aspekata treba da se uključi privreda, a da se krizni štab bavi medicinskim aspektima pandemije.\n“Privrednici predlažu donošenje dugovoročnih mera u smislu organizacije rada ali i ukupnog života umesto kratkoročnih mera, pomoći i zatvaranja” kaže Ljiljana Pavlović iz Unije poslodavaca.\nPrevious Osnovna škola u Bašaidu dobija novu kotlarnicu na jesen\nNext Evropski poslovi: Mapiranje resursa Kule


Elevator Lab: 336 zahtjeva za RBI-jev finansijsko-tehnološki akcelerator program\nBosna i Hercegovina, sa osam prijavljenih projekata, jedna od ukupno 56 zemalja iz kojih su primljeni zahtjevi\n31. juli označio je kraj faze apliciranja za “Elevator Lab”, finansijsko-tehnološki akcelerator program Raiffeisen Bank International (RBI) AG. Johann Strobl, generalni direktor RBI, zvanično je predstavio program 1. juna, u okviru festivala tehnologije i inovatora „Pioneers’17”, a isti je objavilo 14 mrežnih banaka RBI u Srednjoj i Istočnoj Evropi (SIE).\nUkupno 336 finansijsko-tehnoloških startup firmi iskoristilo je priliku za potencijalno uspostavljanje dugoročne saradnje sa RBI grupacijom i njenih 16,6 miliona klijenata u Austriji i regionu SIE. Austrijska finansijsko-tehnološka društva su podnijela 13,4 procenta svih zahtjeva, društva iz regiona SIE 27,1 procenat, pri čemu komparativno veliki broj zahtjeva potiče iz Bosne i Hercegovine, Mađarske, Rumunije i Slovačke, a što odražava razvijenost finansijsko-tehnoloških zajednica u ovim zemljama. Preostale zahtjeve uglavnom su podnijela finansijsko-tehnološka društva iz Zapadne Evrope, Azije i Sjeverne Amerike, što potvrđuje značajno međunarodno interesovanje za Elevator Lab. Većina podnesaka odnosila se na usluge platnog prometa i transakcije te na segmente investiranja i trgovanja, SME bankarstvo, analitiku velikog obima podataka, RegTech i filijale budućnosti.\n„Drago nam je što je faza apliciranja za Elevator Lab tako uspješno završena te što smo dobili aplikacije sa 14 tržišta u SIE na kojima poslujemo. Veliki broj i ukupan kvalitet zahtjeva premašio je naša očekivanja. Do kraja augusta ćemo intenzivno pregledati dokumente kako bismo odabrali 30 startup firmi koje će dobiti priliku da izuzetno stručnoj komisiji prezentiraju svoje koncepte“, pojasnio je Michael Hoellerer, opunomoćenik RBI, koji je između ostalog zadužen i za strategiju digitalizacije RBI grupacije.\nIzbor pet startup firmi, koje će na kraju učestvovati u akcelerator programu, će biti obavljen sredinom septembra u Beču. U pomenutim aktivnostima RBI je uspostavila partnerski odnos sa Pioneers Discover te se oslanja na podršku acccoi partnera i Venionaire-a. Detaljnije informacije o rokovima u okviru Elevator Lab programa dostupni su i na sljedećoj web stranici: www.elevator-lab.com


PriroDan na Sarajevo film festivalu u organizaciji UNEP-a - 17. augusta 2016. godine sve je u znaku zraka!\nDrugu godinu zaredom, UNEP i Regionalni ured za Europu uzimaju učešće na jedinstvenom događaju za BiH i region - Sarajevo film festivalu u Sarajevu\nČist vazduh u centru pažnje na Sarajevo Film Festivalu\nNa drugi PriroDan, Program Ujedinjenih nacija za okoliš (UNEP) i Sarajevo Film Festival udružili su se u cilju podizanja svijesti o značaju čistog vazduha u Bosni i Hercegovini – zemlji gdje se nalaze neki od najzagađenijih gradova Evrope.\nViše partnera udružilo snage kako bi zaustavili nasilje nad djecom i promovisali socijalnu inkluziju djece sa teškoćama u razvoju\nPočeli info dani projekta "Podrška lokalnim partnerstvima za zapošljavanje u BiH"\nILO održala 19. jula 2016. godine u Sarajevu, 20. jula u Brčkom i 21. jula u Doboju prve, od šest info dana projekta "Podrška lokalnim partnerstvima za zapošljavanje u BiH".\nProgram koji gradi mostove prema regiji\nTreća konferencija Platforme dijaloga za budućnost završila se jasnom porukom – da ovaj projekat ima perspektivu da se nastavi kao inicijativa povezivanja mladih na regionalnom nivou.\nSvjetski dan stanovništva 2016. – Ulaganje u djevojčice u tinejdžerskom uzrastu\nSve od 1990. godine, predstavništva UNFPA, vlade i zajednice, svake godine obilježavaju Svjetski dan stanovništva kako bi podigli svijest o važnim pitanjima koja tiču stanovništva i razvoja.\nTreća konferencija platforme Dijalog za budućnost - Obraćanje Sezin Sinanoglu, rezidentna koordinatorica UN-a\nDijalog za budućnost je vaš mehanizam za promociju pozitivnih i konstruktivnih ideja i razvoj u istinske agente promjena u svojim zajednicama.\nU susret Svjetskom danu izbjeglica, UNHCR je pokrenuo kampanju koja poziva građane da pokažu svoju solidarnost s izbjeglicama potpisivanjem #WithRefugees peticije.\nILO je u februaru 2016. godine započela provedbu novog trogodišnjeg projekta koji finansira EU "Lokalna partnerstva za zapošljavanje" čiji cilj je poticanje održivog, partnerski orijentiranog aktivnog tržišta rada na lokalnom nivou.\nKonferencija “Zajedno za najugroženije”\nNa Svjetski dan izbjeglica 2016. mislimo na 65 miliona ljudi širom svijeta koji su prisilno raseljeni uslijed nasilja i sukoba.


RADOJIČIĆ ODRŽAO SASTANAK SA STANARIMA: Riješiti infrastrukturu oko zgrada u Lazarevu | Banjaluka.net\nGradonačelnik Igor Radojičić posjetio je stanare Ulice Despota Stefana Lazarevića, gdje je Grad nedavno asfaltirao pristupnu saobraćajnicu, zajedno sa pješačkim površinama.\nOsim pristupnih saobraćajnica i 42 parking mjesta, izgrađena je oborinska i dio fekalne kanalizacije, kao i nova rasvjeta, a sve u nastojanju da se riješi višegodišnji problem sa nedostajućom komunalnom infrastrukturom.\nGrad je izdvojio nešto više od 200.000 KM za rješenje ovog višegodišnjeg problema stanara nekoliko stambenih zgrada u tom dijelu Lazareva. Tu neizgrađenu infrastrukturu je, prema ranijem ugovoru sa Gradom, trebalo da obezbjedi investitor, međutim, on je bankrotirao, a stanari su se u međuvremenu uselili u zgrade.\nNa sastanku sa stanarima najavljeno je kako će biti nastavljeno rješavanje imovinskih problema na okolnim privatnim parcelama, kako bi cjelokupna infrastruktura bila izgrađena u skladu sa regulacionim planom.


(VIDEO) Uskoro nova fiskulturna sala u Ekonomskoj školi - www.025.rs\nwww.025.rs / ODŽACI / DRUŠTVO / (VIDEO) Uskoro nova fiskulturna sala u Ekonomskoj školi\nOpština Kula uložila je u prethodnom periodu više od 15 miliona dinara u Ekonomsko-trgovinsku školu u Kuli, a koje su to najvažnije investicije, pitali smo direktorku škole, Marinu Džakulu.\n„Sa ponosom mogu da kažem da je u proteklom periodu lokalna samouprava imala značajna ulaganja u Ekonomsko-trgovinsku školu, kao najveće i najznačajnije novih 400 kvadratnih metara, specijalizovane učionice opremljene savremenim nastavnim sredstvima, čime je stvoren jedan prijatan ambijent za učenje i rad. Dobili smo novi kotao koji podmiruje proširene prostorne kapacitete, a posebno sam ponosna na prilaznu rampu za učenike sa smetnjama u razvoju, čime pokazujemo da smo mi škola otvorena za sve i da ne postoji barijera biti učenik naše škole“, kaže Džakula.\nTakođe, u funkciji je i video nadzor, od januara meseca, koji pokriva prostor oko škole i u školi, čime je obezbeđeno više bezbednosti učenicima, a kao najaktuelnije, direktorka škole navodi izradu kompletne projektno tehničke dokumentacije za izgradnju fiskulturne sale, koja ulazi u završnu fazu, a to je ishodovanje građevinske dozvole. Ovaj projekat je od posebnog značaja, uzevši u obzir da ova škola do sad nije imala salu, te samim tim učenci nisu imali adekvatne uslove za pohađanje nastave.\nOprema se i đačka radionica za obrazovne profile konobar, kuvar i poslastičar, kao i specijalizovane učionice i dodatni prostor, koji će omogućiti kvalitetnije uslove rada.\nOna ističe i da je na zaposlenima da nadograđuju svoje kompetencije, te kao primer navodi i aktuelni projekat Erazmus+ programa, gde će naši nastavnici ići na obuku u ustanovu „Inercija digital“ u Španiji, kako bi usavršavali upravo informatičke kompetencije. Navodi i projekat multiplikacije „živeti tolerantno“, zahvaljujući kojem će učenici imati priliku da dve nedelje provedu u Pestalozi, u Dečijem selu, u Švajcarskoj.\n„Sve ovo pokazuje da kroz materijalna ulaganja naša vizija uspešne škole može da se sprovede u delo uz pomoć podrške lokalne samouprave. Nama je bitno da pored tih kapitalnih ulaganja i kvalitetnog vaspitno-obrazovnog rada, učenici imaju mogućnost da prošire svoje lične kapacitete i interesovanja i na taj način da budemo deo jedne uspešnije, naprednije i bogatije budućnosti“, za kraj ističe Džakula.\nTags: ETŠ, fiskulturna sala, Marina Džakula\nOlimpik odličan u „Sos ligi budućih šampiona“


Počinje promotivna prodaja ulaznica za nastup Dave Clarke-a u Novom Sadu – CLUBBING.RS\nPočinje promotivna prodaja ulaznica za nastup Dave Clarke-a u Novom Sadu\nSeptember 2, 2013 • No Comments •Najave\nVizionar, inovator, radijski voditelj, tehnološki geek, a najpre muzički genije – Dave Clarke nastupiće u Novom Sadu 16. novembra u SKC Fabrika.\nPretprodaja ulaznica po specijalnoj promotivnoj ceni od 490 dinara počinje danas, putem sajta Gigstix.com i na Gigstix prodajnim mestima Pariski magazine i Bulevar Books. Kada se ove ulaznice rasprodaju cena će biti 690 dinara u pretprodaji, kao i 990 dinara na ulazu.\nNakon sjajnog nastupa Adama Beyera u SKC Fabrici i Planet Rock festivala u Kineskoj četvrti, organizacija Happynovisad nastavlja u istom ritmu i publici predstavlja još jednu legendu, ali i vrlo aktuelnog producenta i DJ-ja tehno muzike, sa karijerom koja traje skoro trideset godina. Njegov poznati stil čini mešavina techna i electra, provučena kroz estetiku punka i duboko je iskustveno nataložen kroz kompleksnu karijeru od hip hopa osamdesetih, kao i acid i rave faze tokom devedesetih godina.\nAdam Beyer, Fabrika\nU SKC Fabrici te večeri nastupiće i dobro poznata imena novosadskoj publici, Vladimir Aćić, Klaus, Lag i Dee Face.\nBroj promotivnih ulaznica za ovaj događaj je izuzetno ograničen, a Happynovisad želi ovim gestom da izađe u susret najvernijim fanovima elektronske muzike i Happynovisad organizacije. Napominjemo da je događaj na kom je gostovao Adam Beyer u aprilu ove godine bio rasprodat u rekordom roku i pozivamo publiku da na vreme obezbedi svoje ulaznice kako bi osigurali svoje mesto u SKC Fabrika.\nPored online prodaje putem sajta Gigstix.com, ulaznice će biti dostupne u Novom Sadu, na GigsTix prodajnim mestima – Pariski magazin (Kralja Aleksandra 12) i Bulevar Books (Bulevar oslobođenja 60).


О нама – Crveni krst Užice\nCrveni krst UžiceO nama\nU 1876.godini,kada je tek nastao, srpski Crveni krst imao je već 16 pododbora, u 16 okružnih varoši, a među njima i u Užicu.\nUžički Crveni krst je po svom osnivanju brojao 25 članova ali je s vremenom taj broj konstantno rastao. U periodu od osnivanja pa do početka dvadesetih godina prošlog veka rad organizacije je bio veoma otežan zbog čestih ratova (srpsko-turski, balkanski ratovi, prvi svetski rat).\nOd 1923.god. po?inje se sa izgradnjom Doma Crvenog krsta za ratnu siročad. Donator izgradnje zgrade bilo je Društvo Srpskog Crvenog krsta iz Velike Britanije. Zgrada je završena 1929.godine,kada je useljeno oko 100 dece. Od tada organizacija radi neprestano pojačavajući ili smanjivajući intezitet rada s vremenom i potrebama.\nDom Crvenog krsta Užice 1935.\nCrveni krst Užice je 1991.godine,uzeo aktivno učešće kada je ratni vihor zahvatio susedne republike, ustvari tada se pokazalo da je organ Crvenog krsta nezamenljiv činilac u vanrednim stanjima. Glavni segment u ovom periodu stavljen je na pitanje socijalne delatnosti: pomoć izbeglicama, socijalno ugroženim licima, dečijim i zdravstvenim ustanovama, školama... U periodu od 1991 do 1996. godine, organizacija Crvenog krsta u Užicu je prihvatila i zbrinula preko 20 000 izbeglica i prognanih lica iz ratom zahvaćenih područja. Posle bombardovanja zemlje 1999.godine, organizacija je pomogla oko 1500 raseljenih lica sa područja Kosova i Metohije.\nDanas organizacija i dalje radi na programima pomoći socijalno ugroženim licima, pružanju psihosocijalne podrške, na projektima međunarodne saradnje, rada sa podmlatkom i omladinom...


Ako Srbija reši da striktno sprovede Zakon o porezu više od 300 HILJADA GRAĐANA u dijaspori čeka dodatni trošak - Naši u svetu\nAko Srbija reši da striktno sprovede Zakon o porezu više od 300 HILJADA GRAĐANA u dijaspori čeka dodatni trošak\nObjavljeno 02/12/20 u 19:00\nFoto: Tanjug/ AP Photo/Alberto Pezzali\nViše od 300.000 građana Srbije koji se, prema poslednjem popisu, nalaze na radu u inostranstvu, mogli bi da očekuju dodatni trošak, i to ako Poreska uprava odluči da striktno sprovede važeći Zakon o porezu na dohodak građana.\nNaime, član 7 ovog zakona propisuje da je obveznik poreza na dohodak rezident Srbije, kako za dohodak ostvaren na teritoriji Republike Srbije, tako i za primanja u drugoj državi. U najkraćem novi ceh na 1.000 evra zarade iznosi i više od 400, ali ova suma može da bude i manja.\nDakle, svi državljani Srbije koji se svrstavaju pod “rezidente” dužni su da plate porez i doprinose i to bez obzira na to što su platu zaradili u inostranstvu.\n“Prosečna starost spoljnih migranata je 34,7 godina, što ih čini znatno mlađima u odnosu na ukupno stanovništvo Srbije, koje je u proseku staro 42,2 godine. Posmatrano po polu, za razliku od ukupnog stanovništva, gde su žene zastupljenije (51,3 odsto), među spoljnim migrantima veći je udeo muškaraca (53,4 procenata), dok je udeo žena 46,6 odsto” – podaci su Republičkog zavoda za statistiku (RZS).\nKada je reč o ukupnom broju naših ljudi u inostranstvu, u Evropi najviše Srba ima u Nemačkoj – 450.000, pa u Austriji (300.000) i Švajcarskoj (skoro 200.000). Zanimljivo da u Velikoj Britaniji, koja je poznati po strogim procedurama čak i u vezi turističkih viza, živi 80.000 Srba.\nI u Aziji i Okeaniji živi nemali broj Srba – 120.000, od kojih je ubedljiva većina u Australiji.\nKo sve plaća porez\nA definicija navedena u zakonu kaže da je rezident “fizičko lice koje na teritoriji Republike Srbije ima prebivalište ili centar poslovnih i životnih interesa, ili na teritoriji Srbije, neprekidno ili sa prekidima, boravi 183 ili više dana u periodu od 12 meseci koji počinje ili se završava u odnosnoj poreskoj godini”. Ili ste odlazili na privremen rad u neku zemlju Evropske unije na 90 dana, vraćali se u Srbiju, a onda opet išli na rad.\nDijasporaZakon o porezu na dohodak građana\nAustrijski parlament usvojio još jednu uredbu: Koje maske nositi i koliku distancu…\n21/01/21 u 22:30 0\nAustrijski parlament usvojio je danas posle podne novu uredbu ministra zdravlja Rudolfa Anšobera, kojom se…


Novi Pazar, 14. Maj 2010. PR Objave: Najava -\nSvečano potpisivanje memoranduma o saradnji između Grada Novog Pazara i Centra modernih veština, nacionalnog koordinatora Bells pokreta održaće se u sali Skupštine grada Novog Pazara u ponedeljak, 17. maja sa početkom u 11h. Tako će, posle Niša i Pančeva i Grad Novi Pazar postati deo nacionalne koalicije Bells pokreta. Memorandum će potpisati predsednik UO Centra modernih veština Miloš Đajić i gradonačelnik Novog Pazara Meho Mahmutović.\nPored potpisivanja memoranduma na ovom skupu biće prezentovano istraživanja o stavovima građana i njihovih predstavnika o životnoj sredini sprovedenog u okviru projekta na teritoriji Zapadnog Balkana. Istraživanje je sprovedeno tokom jula 2009. paralelno na svim teritorijama i pokazuje kako građani regiona ocenjuju zaštitu životne sredine u svojoj zemlji. Takođe, istraživanje je obuhvatilo i lične stavove i mišljenja predstavnika u izvršnoj i zakonodavnoj vlasti, privrednika i političara iz celog regiona. Primera radi, istraživanje pokazuje da na nivou regiona Zapadnog Balkana tek oko 11 odsto građana izjavljuje da je zadovoljno kvalitetom životne sredine. Trećina ispitanika u Srbiji kao mere koje bi dale najviše rezultata u zaštiti životne sredine predlaže oštro kažnjavanje zagađivača i edukativne programe. Interesantno je da su predstavnici zakonodavne i izvršne vlasti iz celog rediona složni u mišljenju da izgradnja nuklearnih elektrana nije dobro rešenje za energetsku krizu.\nnvo, novi pazar, memorandum, bells pokret, centar modernih vestina\nCilj i misija WiTS jeste da otkrije i okupi žene iz svih visoko-tehnoloških grana poslovanja u... Više...\nKakvi zakoni nam garantuju slobode i prava? Možemo li pronaći sredstva da rešimo probleme na koje... Više...\nq: 19 - t: 0.04871 sec


Porušena spomen ploča pripadnicima OVPMB pored Oraovičkog jezera - JUGPRESS\nSa zabrinutošću i ogorčenjem prenosimo vest o rušenju spomen-ploče palih boraca UCPMB (Oslobodilačka vojska Bujanovca, Preševa i Medveđe) na jezeru u selu Oraovica u opštini Preševo, napisao je predsednik Nacionalnog saveta Albanaca Ragmi Mustafa.\nOn je naveo da “ovakvi slučajevi ne doprinose stabilnosti i bezbednosti u Preševskoj Dolini, u kritičnom trenutku u kome se nalazi region.\nOvakvi naizgled slučajni postupci, uoči parlamentarnih izbora po 4. put na biračkom mestu broj 6 u Ternocu, podižu tenzije i podstiču kolektivni strah i nesigurnost kod Albanaca!\nTakve provokativne radnje ocenjujemo i osuđujemo kao neprihvatljive”, dodao je Mustafa.\nOn je pozvao “organe za sprovođenje zakona da rasvetle ovaj slučaj i slične slučajeve provokacija protiv Albanaca u Dolini koji su u službi destabilizacije političke situacije u regionu”.


August 22, 2013, Najave Nema komentara\n“Chromapost”, nano-bloging umetnički projekat će sutra (23. avgusta) prvi put biti predstavljen u Srbiji, i to u Mikser House-u (Karađorđeva 46). Autor projekta je Aleksandar Maćašev, afirmisani grafički dizajner iz Beograda, koji živi i radi u Njujorku. Podeljen je na četiri celine koje će biti prikazane 23, 27. i 30. avgusta i 3. septembra, od 19 časova.\n– Suština ovog projekta se može posmatrati kao sažimanje raspoloženja, osećanja i iskustva jednog dana u jednu informaciju: boju. Boja je jedan od najneuhvatljivijih aspekata vizuelne kulture oko čije su se sistematizacije oduvek lomila koplja. Možda nećete znati šta da kažete o nekoj boji, ali će vas originalnost ovog projekta naterati da na boju reagujete – tvrde organizatori ovog projekta.\nDa se ovaj emotivni bojeni dnevnik može transformisati u različite umetničke oblike govori i materijalizacija ideje u vidu 100 metara duge štampane instalacije u Njujorku. Za godinu dana koliko je bila izložena, postala je lokalna atrakcija, a 2012. je uključena je u “must see” dela “Armory Show”-a u izboru “Huffington Post”-a.\n“Brooklyn Industries” u svojoj jesenjoj kolekciji za 2013. godinu lansira “Chromapost” torbe, a pokrenuta je i “Chromapost” društvena mreža, gde korisnici imaju priliku da izraze emocije putem boje i kreiraju sopstvena umetnička dela.\nTagovi: Aleksandar Maćašev, Mikser House, dizajn\nSrbija na Londonskom festivalu arhitekture


Vlasenko i ostali: Presuda 23. decembra - Kozarac.ba\nIznošenjem završne riječi trećeoptuženog Drage Končara, čija Odbrana smatra da treba biti oslobođen, završeno je suđenje za zločin počinjen u Prijedoru. Sud BiH je izricanje presude zakazao za 23. decembar.\nKončarev branilac Savan Zec je kazao kako smatra da u postupcima njegovog branjenika nema nijednog elementa bića krivičnog djela koje mu se stavlja na teret.\n“Jedina ispravna odluka Suda treba biti presuda kojom se oslobađa optužbe”, rekao je Zec.\nOn je naglasio da je Končar učinio sve što je u njegovoj mogućnosti da nikom ne naškodi i da pomogne.\nZec se osvrnuo na više izjava, kao i na svjedočenje na glavnom pretresu zaštićenog svjedoka Tužilaštva BiH S-1. Istakao je da je svjedok davao više verzija za bukvalno svaku činjenicu, i ne može se na osnovu njegovog svjedočenja utvrditi pravilno i potpuno činjenično stanje. “Ništa iz priče S-1 nije istina”, dodao je branilac.\nOdbrana je naglasila da se uloga Končara kroz izjave ovog svjedoka mijenja, tako da se u jednoj izjavi optuženi ni ne spominje, dok se u drugoj, mjesec i po dana kasnije, pojavljuje kao izvršilac krivičnog djela.\n“Istina je očigledno vrlo rastegljiv pojam za ovog svjedoka”, kazao je Zec, te istakao da borba iz 1992. godine koju svjedok vodi i danas mirnim sredstvima, a ne puškom, nema veze s realnošću.\nPrema optužnici, Mitar i Rade Vlasenko te Drago Končar su 26. maja 1992. učestvovali u pretresu bošnjačkih kuća u Kozarcu, nakon čega su grupu civila odveli do kuće Mitra Vlasenka, gdje su muškarci iz grupe zlostavljani, a potom odvedeni u logore Omarska, Trnopolje i Keraterm.\nSva trojica optuženih se terete da su 4. juna 1992. godine tokom pretresa u Kozarcu pronašli grupu od osam civila koja se krila u jednoj kući, a zatim ih ubili.\nRade Vlasenko je optužen i da je, s još jednom osobom, krajem jula ili početkom augusta 1992. iz Trnopolja izveo dvojicu zatvorenika bošnjačke nacionalnosti, koje je odveo na prinudni rad, a zatim jednog od njih ubio, dok je drugi uspio pobjeći.\nZec je ukazao i na zapisnike o saslušanju S-1 u predmetima utvrđivanja pripadnosti oružanim snagama nekih osoba, a čije se ubistvo stavlja Končaru na teret.\nOn je pojasnio da je svjedok S-1 u jednom od tih zapisnika rekao da je Ermin Bešić poginuo u selu Sjeverovci (općina Bosanska Dubica) 27. juna 1992., a Safet Bešić u zaseoku Deomići 6. juna 1992. godine.\nZec je naveo i da je Tužilaštvo u završnoj riječi ponudilo verziju da je svjedok lagao kao humanista i da je htio pomoći porodicama da dobiju novčanu naknadu.


Ljubavne arije muzičara iz Rumunije Kulturni centar Trebinje\nLjubavne arije muzičara iz Rumunije\nPovodom obilježavanja dvije decenije od osnivanja diplomatskih odnosa između Rumunije i BiH večeras je u Muzeju Hercegovine održan koncert u izvedbi rumunskih muzičara – soprana Irine Jordačesku i gitariste Bogdana Mihailesku.\nNa koncertu pod nazivom „Ljubavne pjesme“ na repertoaru su bile popularne operske arije – engleske, italijanske, njemačke muzičke tradicije, od baroka do modernog doba.\nPrema riječima Neđa Ćebedžije, zamjenika gradonačelnika Trebinja ovo je početak plodonosne saradnje između grada Trebinja i Rumunije.\n„Zanimljiv podatak koji vezuje nas i Rumune, a to je da je Jovan Dučić bio prvi ambasador Kraljevine Jugoslavije u Bukureštu. U narednom periodu najavio bih ekonomski forum koji će biti produbljivanje prijateljskih i bratskih odnosa između grada Trebinja i Rumunije“, istakao je Ćebedžija.\nFilip Teodoresku, ambasador Rumunije u BiH je rekao da je ovaj kulturni događaj simbolična potvrda prijateljskih i bliskih odnosa umjetničkih i kulturnih krugova Rumunije i BiH, kao i potvrda veoma dobre saradnje između Ambasade Rumunije u BiH i gradonačelnika Trebinja Slavka Vučurevića i Akademije likovnih umjetnosti Trebinje.\nPrevious Zlatno doba srpske istorije – iz pera 23 stručnjaka


Iz porodilišta zahtev za novčana davanja za treće dete - Studio B\nIz porodilišta zahtev za novčana davanja za treće dete\nIz porodilišta zahtev za novčana davanja za treće dete Tanjug\nDruštvoDrustvo Pocetna 12. 07. 2018. 11:57:34\nZa svako treće dete rođeno u Beogradu, majke već u porodilištu mogu podneti zahtev za novčana davanja od 30.000 dinara koliko izdvaja Grad.\nPodnošenje zahteva već u porodilištu omogućeno je zahvaljujući unapređenoj verziji informacionog sistema „Bebo, dobro došla na svet“ koju je pustila u rad Kancelarija za informacione tehnologije i elektronsku upravu.\nPorodilje su do sad preko informacionog sistema „Bebo, dobro došla na svet“ mogle da podnesu zahtev za tri novčana davanja: novčano davanje porodilji, novčano davanje nezaposlenoj porodilji i novčano davanje porodilji za prvorođeno dete.\n„Stupanjem na snagu Odluke o dodatnim oblicima zaštite porodilja na teritoriji grada Beograda omogućeno je svim porodiljama, nezavisno od visine prihoda, da ostvare pravo i na četvrto novčano davanje u iznosu od 30.000 dinara. Pravo na ovo novčano davanje mogu ostvariti porodilje za dete rođeno od dana stupanja na snagu ove odluke“, navodi se u saopštenju Kancelarije za IT.\nKancelarija je izmenila informacioni sistem „Bebo, dobro došla na svet“ tako da je omogućeno da sve porodilje već u porodilištu podnesu zahtev za ovo novčano davanje.\nKancelarija za IT i elektronsku upravu je od 1. jula pustila u produkciju unapređenu verziju ovog informacionog sistema koja je usklađena sa novim uslovima za ostvarivanje prava na roditeljski dodatak shodno izmenama i dopunama Zakona o finansijskoj podršci porodici sa decom.


UŽIČKE SOCIJALDEMOKRATE U AKCIJI podele besplatnih cegera - UžiceMedia\nNaslovna Politika UŽIČKE SOCIJALDEMOKRATE U AKCIJI podele besplatnih cegera\nUžički odbor Socijaldemokratske partije (SDPS) sproveo je akciju podele besplatnih cegera u cilju promocije smanjenja upotrebe plastičnih kesa.\nAkcija koja je na početku subotnjeg pazarnog dana sprovedena na ulazu u užički pijac izazvala je vidno interesovanje Užičana i organizovana je u cilju podizanja ekološke svesti sugrađana i u okviru proslave petogodišnjice rada gradskog odbora u ovom sastavu.\nPredsednica Izvršnog odbora SDPS-a i gradska većnica za zaštitu životne sredine Dunja Đenić rekla je da je užičkim socijaldemokratama važno kako njihovi sugrađani žive s obzirom na socijalne kriterijume, ali i u kakvoj životnoj sredini obitavaju i kakvog su zdravstvenog stanja.\nAkcija na ulazu u užički pijac\nDunja Đenić, predsednica IO SDPS\n– Zbog toga smo se odlučili za akciju besplatne podele cegera i promociju smanjenja upotrebe plastičnih kesa,- dodala je Đenić koja je podsetila da se na nivou Republike sprovodi akcija upravo u cilju smanjenja upotrebe plastičnih kesa uz naglasak na štetnost upotrebe i proizvodnje ovih kesa po životnu sredinu.\nVeliki trgovinski laci već su počeli njihovu naplatu u iznosu od dva dinara kako bi se smanjilo njihovo korišćenje, dodala je Đenić izražavajući zadovoljstvo reakcijama sugrađana i količinom cegera koje su za kratko vreme podelili sugrađanima ujedno najavljujući da će SDPS ponoviti ovu akciju.\nPrethodni tekstMOBILNA KLINIKA POKLON Požegi od ruskog naroda\nSledeći tekstČITAOCI SARADNICI Kanjonom Đetinje do STAPARSKE BANJE


BEĆIROVIĆ KATEGORIČNO: “Ustav BiH tumači Ustavni sud, a ne Vučić”\n– Bećirović poručuje da, kada se već poziva na kriterije, Vučić bi morao znati da je Bosna i Hercegovina država i da svi kriteriji međunarodnog i domaćeg prava govore da ona ima državnu imovinu.\n“Svim međunarodnim predstavnicima sam u lice rekao da je to katastrofa. Kažete kriv je Dodik, a što ste im uzeli šumarstvo i poljoprivredno zemljište. Objasnite mi po kojem kriterijumu,” poručio je sinoć Aleksandar Vučić na RTS-u.\nNa ovo je reagirao delegat u Domu naroda BiH i potpredsjednik SDP-a BiH Denis Bećirović.\n“Ova opasna izjava jasno otkriva da je Vučić, kao i 1990-ih godina kada je bio najbliži Šešljev saradnik, opsjednut teritorijama tuđih država i da aktivno učestvuje u pokušaju bespravnog otimanja državne imovine Bosne i Hercegovine. Navedena Vučićeva izjava pokazuje da su brojni mediji i zvaničnici na Zapadu u pravu kada Vučića označavaju kao najveću opasnost za očuvanje mira na Zapadnom Balkanu”, navodi Bećirović i dodaje:\n“Pozivam i domaće i međunarodne zvaničnike da Vučiću objasne da je Dejtonskim mirovnim sporazumom određeno da konačne i obavezujuće odluke o tumačenju Ustava BiH donosi Ustavni sud BiH, a ne Aleksandar Vučić i njegov poslušni izvođač velikosrpskih radova Milorad Dodik.”\nBećirović poručuje da, kada se već poziva na kriterije, Vučić bi morao znati da je Bosna i Hercegovina država i da svi kriteriji međunarodnog i domaćeg prava govore da ona ima državnu imovinu.\n“S druge strane, nema nijednog pravnog osnova koji govori da šumsko i poljoprivredno zemljište pripadaju entitetima”, kaže Bećirović i zaključuje:\n“Na kraju, pozivam i sve političke stranke da najoštrije reagiraju na Vučićevu politiku grubog miješanja u unutrašnja pitanja nezavisne i suverene države Bosne i Hercegovine. Svi u Bosni i Hercegovini i izvan nje moraju znati da se u našoj zemlji ciljano izaziva kriza upravo zbog pokušaja otimanja državne imovine Bosne i Hercegovine.”\nHOĆE LI AUSTRIJA UVODITI SANKCIJE DODIKU: Ovo je odgovor iz Ambasade\nNakon sankcija i parade za “dan RS-a”, Dodik putuje u Beograd na raport kod Vučića: Sastanak će se održati u vili građenoj za Tita


U subotu prva cvetna pijaca - www.025.rs\nwww.025.rs / APATIN / DRUŠTVO / U subotu prva cvetna pijaca\nUdruženje ljubitelja prirode “Franc Špajzer” i Turistička organizacija Apatin, u subotu 21.aprila organizuju prvu cvetnu pijacu, pod nazivom “Apatinsko proleće”. Pijaca će biti održana na šetališnoj zoni a početak je zakazan za 9 časova.\nOd Ivana Kovača, predsednika Udruženja ljubitelja prirode “Franc Špajzer” saznali smo da je do sada već prijavljen veliki broj izlagača i da će osim prodajnog ova izložba imati i savetodavni karakter jer će posetioci moći dobiti savete od stručnjaka za cveće i uređivanje bašta.\n-Pozivam sve ljubitelje biljaka i prirode da dođu u centar grada i posete ovaj sajam. Izlagaće ljudi uglavnom iz opštine Apatin, a manifestacija će trajati koliko god to bude potrebno i koliko nam vreme dozvoli. Pored biljaka biće izložena i oprema za baštu i slične stvari koje su neophodne za ulepšavanje bašta – rekao je Kovač.\nTags: apatin, Cvetna pijaca\nPristaništu u Apatinu 40 miliona dinara za rekonstrukciju


Generalna skupština UN-a usvojila rezoluciju o borbi protiv veličanja nacizma - Jajce Online\nNaslovnica SVIJET Generalna skupština UN-a usvojila rezoluciju o borbi protiv veličanja nacizma\nGeneralna skupština UN-a usvojila rezoluciju o borbi protiv veličanja nacizma\nGeneralna skupština Ujedinjenih nacija (UN) usvojila je većinom glasova rezoluciju o borbi protiv veličanja nacizma, koju je predložila Rusija.\nIz ruske Misije pri UN-u ističu da je rezoluciju pod nazivom “Borbra protiv veličanja nacizma, neonacizma i drugih praksi koji doprinose eskalaciji savremenog rasizma, rasne diskriminacije, ksenofobije i druge povezane netrpeljivosti”, podržalo 130 zemalja, protiv su bile SAD i Ukrajina, a 51 zemlja uzdržana.\nRezolucijom se preporučuje zemljama da preduzmu odgovarajuće konkretne mjere, uključujući u zakonodavnoj i obrazovnoj oblasti, u skladu sa svojim međunarodnim obavezama o ljudskim pravima, kako bi spriječile preispitivanje ishoda Drugog svjetskog rata i negiranje zločina protiv čovječnosti i počinjenih ratnih zločina za vrijeme Drugog svjetskog rata.\nAutori dokumenta najoštrije osuđuju incidente povezane sa veličanjem i propagandom nacizma, između ostalog, ispisivanjem grafita i crteža pronacističkog sadržaja, uključujući i na spomenicima žrtvama Drugog svjetskog rata, prenio je “Sputnjik”.\nRezolucija poziva države da svim odgovarajućim sredstvima eliminišu sve oblike rasne diskriminacije, ako okolnosti to zahtjevaju i zakonski.\nPrethodni članakTegeltija više nije predsjednik VSTS-a\nNaredni članakTurska: Dnevni broj oporavljenih od COVID-19 premašio broj novozaraženih


Počinju klinička ispitivanja vakcine protiv korone u ruskom centru „Vektor“ - Sputnjik Srbija\n19:22 24.07.2020 Preuzmite kraći link\nCentar „Vektor“ dobio je dozvolu za sprovođenje kliničkih ispitivanja vakcine protiv virusa korona, saopštila je pres-služba ruske savezne agencije za fitosanitarni nadzor „Rospotrebnadzor“.\n„Prvi dobrovoljci primiće vakcinu 27. jula u okviru protokola kliničkih ispitivanja“, navedeno je u saopštenju.\nU Rusiji je broj novozaraženih od virusa korona za poslednja 24 časa iznosio 5.811, čime je ukupan broj obolelih porastao do 800.839. Kako se ocenjuje, ovo je najmanji broj novozaraženih od virusa korona od 23. aprila.\nZa poslednja 24 časa u Rusiji je od virusa korona preminulo 154 osobe, a ukupno do sada 13.046 ljudi.


ZAKON O ZAŠTITI PODATAKA O LIČNOSTI: Nedozvoljen je pregled podataka o telefonskoj komunikaciji bez odluke suda\nPoverenik za informacije od javnog značaja i zaštitu podataka o ličnosti je Ministarstvu odbrane Republike Srbije izdao Upozorenje da je obrada podataka o ličnosti sadržanih u privremeno oduzetim privatnim informaciono-telekomunikacionim sredstvima bez sudskog naloga, na osnovu izjave koju na osnovu naređenja ministra odbrane P broj 22-42 od 02.03.2018. godine, potpisuju zaposleni u Vojsci Srbije i Ministarstvu odbrane, predstavlja nedozvoljenu obradu podataka o ličnosti, suprotnu odredbama člana 8. tačka 1. Zakona o zaštiti podataka o ličnosti ("Sl. glasnik RS", br. 97/2008, 104/2009 - dr. zakon, 68/2012 - odluka US i 107/2012 - dalje: Zakon).\nPrethodno, Poverenik je pokrenuo postupak nadzora nad primenom Zakona od strane Ministarstva odbrane, a po prijavi Vojnog sindikata Srbije.\nU prijavi je navedeno da je ministar odbrane Republike Srbije izdao Naređenje, kojim se svim zaposlenima u Vojsci Srbije i Ministarstvu odbrane, naređuje da potpišu izjavu kojom daju pristanak da im, u slučaju nepoštovanja zabrane unošenja privatnih informaciono-telekomunikacionih sredstava, u određene prostorije Ministarstva odbrane i Vojske Srbije, u kojima je to izričito zabranjeno, usmeno ili pismeno, ova sredstva budu privremeno oduzeta od pripadnika unutrašnje službe, odnosno drugih nadležnih organa i da sadržina tih sredstava bude predmet pregleda.\nPoverenik je od Ministarstva odbrane pismenim putem zatražio izjašnjenje povodom više otvorenih pitanja. Takođe je zatražio da se u prilogu dostave odgovarajući dokazi, a naročito predmetno naređenje ministra.\nU ostavljenom roku, Ministarstvo odbrane se nije izjasnilo. Samo je Vojnobezbednosna agencija dostavila Povereniku akt u kome navodi da izjavu zaposleni potpisuju u kontekstu "primene Zakona o tajnosti podataka ("Sl. glasnik RS", br. 104/2009) i Zakona o informacionoj bezbednosti ("Sl. glasnik RS", br. 6/2016 i 94/2017), te podzakonskih akata u ovoj oblasti". Taj akt, međutim, nije sadržao odgovore na većinu postavljenih pitanja i bio je bez ikakvih priloga.\nPoverenik je kod takvog stanja stvari odmah Ministarstvu uputio navedeno Upozorenje, s tim što će nastaviti postupak nadzora. Poverenik je ponovno skrenuo pažnju Ministarstvu odbrane da je u obavezi da omogući nesmetano vršenje nadzora i s tim u vezi dostavi odgovore na sva postavljena pitanja kao i traženu dokumentaciju pod pretnjom prekršajne odgovornosti. Ministarstvu je skrenuta pažnja i na potrebu da se jasno razgraniče nadležnosti u postupanju Ministarstva i Vojnobezbednosne agencije koja je organ uprave u sastavu Ministarstva, posebno imajući u vidu potencijalnu odgovornost za nepostupanje po zakonu.\nTakođe, Poverenik je ukazao i na to da sadržina Izjave koju potpisuju pripadnici Ministarstva odbrane i Vojske Srbije nije ni pravno ni logički konzistentna. U delu u kom lice izjavom potvrđuje da je upoznato sa svojim zakonskim obavezama, i daje saglasnost na njihovo poštovanje i sprovođenje, ona je nepotrebna, bespredmetna. Primena zakona, izvršavanje zakonskih obaveza i odgovornost za kršenje, nisu stvari koje na bilo kakav način zavise od saglasnosti.\nA delu u kome sadrži "saglasnost" za pregled sadržine telekomunikacionih uređaja, izjava nije, niti može biti pravno valjana. Podaci sadržani u memoriji telekomunikacionih uređaja spadaju u kategoriju podataka iz člana 41 Ustava Republike Srbije ("Sl. glasnik RS", br. 98/2006), obuhvaćeni su ustavnom garancijom tajnosti od koje se može odstupiti isključivo na osnovu odluke suda.\nUz to, da bi pod bilo kojim okolnostima i u bilo kojoj prilici pristanak, odnosno saglasnost predstavljali valjan osnov za obradu podataka o ličnosti, potrebno je da predstavljaju slobodno datu izjavu volje. Reč je, dakle, o neuslovljenoj, uvek opozivoj izjavi lica informisanog o svim aspektima obrade, i to lica koje ne sme trpeti nikakve posledice u slučaju uskraćivanja ili opoziva pristanka.\nU konkretnoj situaciji, zbog više nego očiglednog odnosa subordinacije, između "poslodavca" i zaposlenih, izraženog pored ostalog, i u činjenici da u samom zaglavlju izjave stoji da se daje na osnovu naređenja, ne može se govoriti o pristanku koji bi bio pravno valjan.\nIzvor: Vebsajt Poverenika, 04.04.2018.


američki izbori - Sputnjik Srbija\n03:32 23 Jun 2021\nUtvrđeno: U Džordžiji bilo neregularnosti na predsedničkim izborima, naložena nova provera\nNa predsedničkim izborima u američkoj državi Džordžiji bilo je neregularnosti, utvrdili su zvaničnici zaduženi za izbore, sedam meseci pošto su održani. Zbog toga je državni sekretar Bred Rafensperger naložio novu proveru desetina hiljada glasačkih listića u Okrugu Fulton, koji ima oko milion stanovnika i čini 90 odsto Atlante, prestonice te države.\nRuski senator upozorava: Ako Bajden pobedi, sledi intenzivni hladni rat\nRuski senator Aleksej Puškov predvideo je kako će se izmeniti odnosi Rusije i SAD u slučaju da na američkim predsedničkim izborima pobedi demokratski kandidat Džo Bajden.\nDžatras za Sputnjik: Ovo je krađa usred bela dana — bande spremne za haos do instaliranja Bajdena\nSvedočimo krađi usred bela dana — sve se odvija po formuli da fali još nekoliko hiljada glasova i da svi oni dolaze iz urbanih centara putem pošte i da pripadaju demokratskom kandidatu. Samo još treba da izračunaju koliko im fali i gde da ih nađu, kaže povodom predsedničkih izbora u SAD politički analitičar iz Vašingtona Džim Džatras.\nPristalice američkog predsednika i predsedničkog kandidata Donalda Trampa okružile su džipovima autobus iz kampanje Džoa Bajdena na autoputu. Zbog toga je Bajden prekinuo kampanju u Teksasu, a FBI vodi istragu.\nAmerički Stejt department je počeo sa slanjem sms poruka u inostranstvo, uključujući Rusiju, u okviru programa potrage za licima koja su odgovorna za mešanje u američke izbore.


Đukić: "Cilj je isti, preko Crne Gore do Evrope" - Sportske.net\nOptimizam u Humskoj: ''Partizan ide dobrim putem, doveli smo dobra pojačanja''Šta je Đukić smislio, da li je ovo Partizanovih 11 u Nikšiću?U Bugarskoj ubeđeni, njihov reprezentativac je novi napadač Partizana!?Iznenađenje u Partizanu, doskorašnji starter prekobrojan za put u Nikšić?Rečeno - urađeno, Šehović u Humskoj do 2021.\nNova sezona za fudbalere Partizana počinje u četvrtak utakmicom prvog kola kvalifikacija za Ligu Evrope sa Rudarom iz Pljevalja.\nMeč će biti odigran u Nikšiću, na stadionu kraj Bistrice gde se pred današnji trening predstavnicima medija obratio trener Partizana Miroslav Đukić.\n"Počinjemo evropsko putešestvije ovde u Nikšiću. Očekuje nas Rudar iz Pljevalja i težak meč, znamo da neće biti nimalo lako, ali sigurno da ćemo učiniti sve da prođemo dalje. Imamo velike ambicije u Evropi. Mislim da imamo dobru ekipu i da možemo da napravimo ozbiljne stvari, tako da ćemo sve učiniti da ovde napravimo dobar rezultat", rekao je trener Partizana.\nVezista crno-belih Nebojša Kosović je rođen u Nikšiću, tako da za njega sutrašnji meč ima poseban značaj.\n"Za nas sutra kreće takmičarska sezona. Naši ciljevi su uvek isti, želimo da se domognemo grupne faze Lige Evrope. Prva prepreka je već sutra protiv Rudara. Nisam ih pratio tokom prošle sezone, znam samo nekoliko igrača. Želimo da od starta nametnemo svoj stil igre, da zatvorimo sve prilaze ka našem golu, ispratimo sve instrukcije našeg šefa, i nadam se da ćemo na kraju ostvariti povoljan rezultat već u prvoj utakmici", kazao je Kosović.\nEkspediciju crno-belih posetio je doskorašnji saradnik Miroslava Đukića, bivši napadač Partizana Andrija Delibašić.\n"Nismo od njega dobili informacije o Rudaru. Videli smo utakmice koje je Rudar igrao na Zlatiboru, snimili smo ih i odgledali kako igra Rudar. Sa Andrijom smo se videli, on je naš dragi drugar koji je došao da nas poseti i doći će i večeras da budemo duže zajedno. O Rudaru smo informacije dobili sa drugih strana. Znamo da neće biti nimalo lako, promenili su trenera ali imaju dobru ekipu i čeka nas težak meč. Ekipa koja ima dobre tranzicije i koja će putem kontranapada pokušati da nas ugrozi", konstatovao je Đukić.\nKolege iz Crne Gore pokušale su da dobiju od trenera Partizana imena igrača koji će početi sutrašnji meč ali je Đukić ostao dosledan.\n"Ne govorim to nikada, startnu postavu prvo saopštavam svojim igračima, tako će biti i ovog puta", rekao je trener Partizana.\nNa konstataciju da je Partizan prošle godine startovao iz Crne Gore i napravio dobre rezultate u Evropi Miroslav Đukić se nadovezao sledećim rečima.\n"Cilj nam je i ove godine - preko Crne Gore do Evrope! Tako smo i prošle godine igrali protiv Budućnosti u Podgorici i zatim napravili odlične rezultate u Evropi. Nadam se da će i ove godine biti tako. Imamo velike ambicije u Evropi. Ovo takmičenje nudi prestiž i afirmaciju igračima, sve ćemo uraditi da ponovimo veliki uspeh iz prethodne sezone", rekao je Miroslav Đukić.\nKada je reč o ambicijama za nastupajuću sezonu Miroslav Đukić ističe da su one dobro poznate.\n"U Partizanu pritisak uvek postoji. U svakoj utakmici se traži maksimum, ali kada si u Partizanu moraš da budeš spreman za to. Mislim da imamo kvalitet da ponovimo dobre rezultate i da ih poboljšamo. Ulazimo sa velikim ambicijama, da napravimo dobre rezultate u Evropi", zaključio je Đukić.\nUtakmica Rudar - Partizan igra se u četvrtak od 20 časova i 15 minuta na stadionu kraj Bistrice. Direktan prenos obezbeđen je na prvom programu RTS-a.


EUlogic - aplikacija za praćenje provedbe EU projekata\nEUlogic je inovativna web aplikacija koja organizacijama olakšava praćenje provedbe EU projekata. Uvođenje aplikacije je brzo i jednostavno, a web pristup aplikaciji omogućuje neovisnost o lokaciji, broju korisnika i vrsti uređaja (PC, laptop, tablet).\nUvođenjem aplikacije olakšano je između ostalog i evidentiranje i pretraživanje potrebne dokumentacije, izvještavanje, financijsko praćenje izvršenja projekta kao i nabava robe i usluga po propisanim EU procedurama. EUlogic smanjuje vrijeme potrebno za prikupljanje dokumentacije kao i rizik potencijalnih penala u slučaju neadekvatnih izvještajnih aktivnosti.\nSlika1: Početni ekran\nOsnovne funkcionalnosti aplikacije EUlogic:\nDefiniranje programskog plana (godina, polugodište, kvartal) sa zadanim budžetom\nUnos i uređivanje stavaka proračuna sa financijskim iznosima\nDefiniranje raspodjele budžeta po vrstama aktivnosti i mjestima troška (kontima)\nEvidencija aktivnosti i podaktivnosti\nPrilaganje elektroničkih dokumenata kao dokaza o provođenju pojedinih podaktivnosti i aktivnosti (skenirani dokumenti – ponuda, zahtjev, narudžbenica…)\nMogućnost generiranja pojedinih dokumenata (BN1, Putni nalog, Zahtjev za odobravanje troškova) uz mogućnost kreiranja vlastitih obrazaca i uređivanja postojećih\nPraćenje financijskih troškova aktivnosti po nazivima računskih pozicija koje se koriste unutar Državnog proračuna te ažuriranje raspoloživog salda pozicije proračuna\nIzvještajni modul sa uključenim financijskim i programskim pokazateljima: izvještaji o stanju konta (mjesta troška), kao i gotovi standardizirani izvještaji poput: Plaće zaposlenika (Staff coast), Putovanja i smještaj (Travel and accommodation), Vanjske usluge i roba (External services and goods)\nUpravljanje korisnicima (administracija)\nOgraničavanje pristupa i uređivanja aktivnosti i podaktivnosti prema sigurnosnim ulogama\nMogućnost automatskog unosa podataka iz izvještajnih dokumenta drugih računalnih programa\nModul za interne zahtjeve za uredskom opremom i evidenciju isporuka po pojedinim odjelima\nSlika 2: Upravljanje EU projektom\nPreuzmite letak (pdf)


BRUKA Strazbur neće sudije koje im Srbija nudi\nEksperti Parlamentarne skupštine Saveta Evrope odbili su da biraju novog sudiju iz Srbije u Sudu za ljudska prava jer kandidati ne ispunjavaju kriterijume.\nU Ministarstvu pravde su „Blicu“ rekli da im je 6. juna, prosleđena informacija da je „mišljenje Panela eksperata za izbor kandidata za sudiju da bi trebalo odrediti zamenu“, kao i da se tokom junskog zasedanja Parlamentarna skupština Saveta Evrope neće ni baviti tim pitanjem.\nI tako je Srbija ostala bez svog predstavnika u jednom od najuglednijih sudova gde je inače na prvom mestu po broju tužbi građana protiv države. U Ministarstvu nisu znali ili hteli da kažu koji kandidati ne ispunjavaju kriterijume i zbog čega.\nKomisiju koja je birala kandidate formirao je ministar pravde Nikola Selaković.\nPredsednik Komisije Dragomir Milojević, predsednik Vrhovnog kasacionog suda, za „Blic“ je rekao da mu nije poznato da „neko od kandidata koje je predlozila komisija ne ispunjava kriterijume za sudiju Evropskog suda za ljudska prava“.\nSagovornici „Blica“ tvrde da je domaći konkurs bio sproveden na čudan i netransparentan način i da se Srbija ovim obrukala. Poznato je da se u Sudu za ljudska prava traže besprekorne, sudije sa najmanje 12 godina iskustva u oblasti ljudskih prava.\nKandidati Srbije su bili Branko Lubarda, redovni profesor na predmetu Radno pravo, Međunarodno radno pravo i Socijalno pravo na Pravnom fakultetu u Beogradu, Branko Rakić, vanredni profesor na Pravnom fakultetu na predmetima Pravo evropskih integracija i Međunarodni odnosi, koji je ostao upamćen po prikupljanju peticija protiv Zakona o saradnji sa Haškim tribunalom i kao sekretar udruženja „Sloboda“ za odbranu Slobodana Miloševića.\nTreći kandidat Katarina Nedeljković je pravnik u Odeljenju za izvršavanje presuda u Sudu u Strazburu, što nije dovoljno ugledno pozicionirano mesto da bi se odatle prešlo za sudiju.\nInače, kandidatima koji nisu prošli test jezika nije bilo dozvoljeno da preuzmu svoj test i vide kako je ocenjen. Na jezičkom testu otpali su i Radmila Dragićević Dičić, sudija koja predaje na engleskom jeziku u institucijama UN, Slavoljub Carić koji već osam godina zastupa Srbiju pred međunarodnim sudovima, na oba zvanična jezika...\n- Predstavnici iz Kuće ljudskih prava obratili su se pismom Potkomitetu za izbor sudija u PSSE. Upozorili smo da sumnjamo da su kandidati izabrani po nekom drugom kriterijumu, a ne po regularnim - rekao je za „Blic“ Dragan Popović iz Političkog centra.\nMandat sudije pred Evropskim sudom traje devet godina i sudija ne može da bude reizabran.\nEvropski sud za ljudska prava u Strazburu: Srbija DRUGA po broju poslatih prijava


Vang Ji: Odnosi između Kine i Rusije za primer svima - Kineski Radio Internacional\nVang Ji: Odnosi između Kine i Rusije za primer svima\n2019-03-08 14:34:49 | CRI\nKineski državni savetnik, ministar inostranih poslova Vang Ji danas je na preskonferenciji Drugog zasedanja Svekineskog narodnog kongresa 13. saziva istakao da su odnosi između Kine i Rusije stabilni. Međusobno političko poverenje, uzajamno-korisna ekonomska saradnja i uzajamna podrška u međunarodnim poslovima između Kine i Rusije doprinose miru i stabilnosti regiona i celog sveta.\nTom prilikom, Vang je rekao da će 2019. godine, dve strane na osnovu 70. godišnjice uspostavljanja diplomatskih odnosa unapređivati odnose svestranog partnerstva na novom nivou.\n„Obim bilateralne trgovine između Kine i Rusije pošle godine probio je više od 100 milijardi dolara. Ove godine, završićemo izgradnju kinesko-ruskog gasovoda, istočnog toka. Dok učvršćuju saradnju u tradicionalnim oblasti, kao što je energetika, dve zemlje će nastaviti da istražuju nove tačke rasta kao što su visoka tehnologija, poljoprivreda, e-trgovina i finansije, promovišu saradnju i pomažu razvoj dveju zemalja“, zaključio je Vang.


DELUX STIL nudi kompletan dizajn enterijera luksuznih stanova, kuća, vila, poslovnih prostora, restorana, barova, hotela i ugostiteljskih objekata. Naš tim nudi projektovanje enterijera po visokim standardima a sve u cilju zadovoljenja najviših estetskih potreba svakog klijenta. Ukoliko Vam je potrebno idejno rešenje, naš tim dizajnera rado će Vam predložiti najbolje i najmodernije rešenje za Vaš prostor.\nDELUX STIL pruža uslugu dizajna, izrade i montaže američkih plakara, dnevnog boravka, trpezarijskih stolova, ormara, dečijih soba, spavaćih soba po najvišim standardima od najkvalitetnijeg materijala.\nŠiroka ponuda materijala za izradu nameštaja (furnir, medijapan, iverica, kristal ploče) omogućava izradu najraznovrsnijih modela proizvoda, a jedinstven način obrade materijala, jedinstven dizajn uz iskustvo našeg tima garantuje kvalitet svakog gotovog proizvoda. Širok spektar boja, glazura i lakova daje neograničene mogućnosti za kombinaciju u izradi najsavremenijeg nameštaja.\nDELUX STIL pruža uslugu projektovanja i izrade kuhinja i kuhinjskih elemenata od najkvalitetnijeg materijala po najvišim standardima.\nNaše kuhinje su izradjene od najkvalitetnijih materijala koji se mogu pronaci na tržištu, a iskustvo našeg tima pretvara svaku projektnu ideju u realnost.\nDELUX STIL pruža uslugu projektovanja i izrade kupatilskog nameštaja od najkvalitetnijeg materijala po najvišim standardima. Kupatilo je prostor koji se koristi svakodnevno a pravilno planiranje rasporeda elemenata kao i izrada kvalitetnog kupatilskog nameštaja olakšava njegovu funkcionalnost.\nNaš kupatilski nameštaj je izradjen od najkvalitetnijeg materijala i garantuje kvalitet i funkcionalnost.\nAll rights reserved © Delux Stil